«Биз урушдан қўрқмаймиз. Биз тайёрланяпмиз»: Финландия нега НАТОга кирмоқда?\nФинландия президенти Саули Ниинистё ва мамлакат бош вазири Санна Марин мамлакат Шимолий Атлантика альянсига аъзо бўлиш учун зудлик билан ариза топшириши кераклиги ҳақида қўшма баёнот берди.\nНиистё ва Марин мамлакат аҳолисига бу масалани кенг ва батафсил муҳокама қилиш имкониятини беришни исташлари, аммо қарор қабул қилиш вақти келганини айтишган.\n«Россия халқаро ҳуқуқни ҳурмат қилмаслигини кўрсатди. У ўзи илгари қўллаган қоидаларни ҳурмат қилмайди. Шунинг учун биз НАТОга қўшилиш имкониятларини муҳокама қилмоқдамиз, чунки Европада хавфсизлик билан боғлиқ вазият ўзгарган ва гап Россияга келганда содда бўлмаслигимиз керак», деди Марин.\n«НАТОга аъзолик Финландия хавфсизлигини мустаҳкамлайди. Финландия ҳам НАТОга қўшилиш орқали бутун иттифоқни мустаҳкамлайди. Финландия НАТОга аъзо бўлиш учун зудлик билан ариза топшириши керак», дейилади мамлакат етакчилари баёнотида.\n«Биз халқаро қонунларга амал қилмайдиган Россия қаршисида ҳимоясиз қола олмаймиз», деганди аввалроқ бош вазир Санна Марин япон нашрларига берган интервьюсида.\nФинландиянинг альянсдаги элчиси Клаус Корхонен мамлакат ҳозирда Россия томонидан хавф кутмаётгани, НАТОга қўшилиш истаги хавфсизлик соҳасидаги ўзгаришлар туфайли эканини маълум қилди. «Бизнинг мудофаамиз кучли, чегарани қўриқлаш кучларимиз жуда лаёқатли ва мен ўйлайманки, биз ҳозир огоҳ бўлганимиз туфайли чегарадаги вазият жуда хавфсиз», дея қўшимча қилган у.\nФинландия ташқи ишлар вазири Пекка Хаависто чегарадаги вазият тинч бўлиб қолишига умид қилдирган.\n«Биз ҳеч нарсани кутмаяпмиз, аммо ҳамма нарсага тайёрмиз. Агар парламент биз ариза беришимиз керак, деган хулосага келса, келаси ҳафта ўрталарида буни амалга оширамиз», — деди Хаависто Япониянинг NHK телекомпаниясига берган интервьюсида.\nТез орада қўшни Швеция ҳам худди шу каби қадам ташлаши кутилмоқда.\nБу икки давлат шу вақтга қадар бетарафлик сиёсатига амал қилиб келган, бироқ феврал ойида Россиянинг Украинага қарши бошлаган тажовузи ҳар икки давлатда ҳам жамоатчилик кайфиятига жиддий таъсир кўрсатди.\nКремл аллақачон Финландиянинг альянсга аъзо бўлиши Россия учун таҳдид ўлароқ кўрилишини маълум қилиб бўлган.\nНАТОга аъзо бўлиш учун ариза бериш қарори финн парламенти томонидан ҳам қабул қилиниши керак. Катта эҳтимол билан бу рўй беради, чунки ўтган йиллардагидан фарқли ўлароқ мамлакат аҳолисининг аксар қисми Шимолий Атлантика альянсига қўшилиш ғоясини қўллаб-қувватламоқда.\nОммавий сўровлар кўрсатишича, Финландияда бу ғоя тарафдорлари 76 фоизни ташкил этади, қаршилар эса - атиги 12 фоиз. Бу одатда аҳолининг ярмига яқини альянсга қўшилишга қарши чиқиб келган мамлакатда жамоатчилик фикри кескин ўзгаришидир. Фин қонун чиқарувчилари бу қадар аниқ ифодаланган жамоатчилик фикрига беэътибор бўла олишмайди.\nЕтакчи фин сиёсатчилари ҳам мамлакат НАТО аъзоси бўлишини қўллаб-қувватламоқда.\nФинландия бу қарор ҳақида расман якшанба куни эълон қилиши кутилмоқда. Якшанба куни Швецияда ҳам худди шу каби қарор ҳақида эълон қилишлари мумкин.\nБу давлатларнинг ҳар бири НАТОга қўшилиш борасида мустақил қарор қилади, аммо Стокҳолм ва Ҳелсинки бу масала устида яқиндан ҳамкорлик қилмоқда.\nНАТО раҳбарияти Финландия ва Швециянинг аризалари жуда қисқа муддатлар ичида кўриб чиқилишига ваъда берган.\n«Финляндия - НАТОнинг энг яқин ҳамкорларидан бири, етук демократия, Европа иттифоқи аъзоси бўлиб, евроатлантика хавфсизлигига муҳим ҳисса қўшмоқда», деган альянс бош котиби Йенс Столтенберг.\nАриза аввалига НАТО кенгашида кўриб чиқилади, бу икки давлатнинг альянсга қабул қилингани ҳақида ёзда ташкилотнинг навбатдаги саммитида эълон қилиниши мумкин.\nАммо бу ташкилотга узил-кесил қабул қилиниш йил охирида расмийлаштирилиши мумкин, зарур ҳужжатлар НАТОнинг аъзолари бўлган 30 мамлакат парламентлари томонидан ратификация қилиниши керак.\nФинландия НАТОга аъзо бўлса, Путин бунга қандай муносабатда бўлади?\nФрэнк Гарднер, BBC’нинг хавфсизлик масалалари бўйича корреспонденти, Эстониядан\nПутин Финландияни НАТОга аъзо бўлиш оқибатларидан огоҳлантирди, аммо бу иш бермаган кўринади. Унинг Украинага ҳужуми айнан у ҳаммасидан ҳам қўрққан реакцияни келтириб чиқарди: НАТО чегаралари Россия томон кенгайиши.\nУ қандай муносабат билдиради?\nМилитаризация. Ҳозир президент Путин Украина билан банд ва Финландия йўналишида қўққисдан ҳаракат қилиши даргумон. Финландия билан 1300 километрлик чегара яқинида турган Россия қўшинлари жанубга кўчирилган. Аммо келгусида у катта эҳтимол билан чегарага ҳам ҳарбийларни, ҳам ракеталарни жойлаштириб, ҳаво ва денгиз орқали агрессив патрулликни кучайтиради.\nГибрид уруш. Кўп вақтлардан буён Европанинг кўплаб давлатларига киберҳужумлар ва кибержосусликлар давом этмоқда. Энди НАТОга кирган ҳолда Финландия ва Швеция бўйича ҳам алоҳида ёндашилишини кутиш мумкин - одатдаги каби Москва буни тан олмайди .\nБузғунчилик фаолияти. Путин узоқ давом этувчи ўйин ўйнашни хуш кўради ва у кўп вақтлардан буён бетарафлик сақлаб келган шимолдаги бу икки давлат ҳозирда НАТОга кирса ҳам, келгусида қайта ўйлаб кўради, деган қарорга келган бўлиши мумкин. Қанчадир вақтдан кейин у интернет-троллар фабрикаси ва сохта аккаунтлар орқали Финландияда НАТОга қарши кайфият уйғотишга уриниб кўради.\nУкраинага босқиндан олдин президент Путин НАТО чегаралари Россия томон сурилишига йўл қўйиб бўлмаслиги, бу мамлакат хавфсизлигига тўғридан тўғри хавф солишини айтиб келди.\nФинландия НАТОга аъзо бўлиб кириши альянс билан умумий чегараларни 1340 километрга етказади, НАТОдан Санкт-Петербурггача масофа 150 километргача қисқаради.\nФинландия етакчиларининг қўшма баёнотини шарҳларкан, РФ президенти матбуот котиби Дмитрий Песков бу мамлакатнинг НАТО аъзоси бўлиши Россияга хавф солишини таъкидлади.\n«НАТОнинг кенгайиши ва бизнинг чегараларимизга альянс ҳарбий инфратузилмаларининг яқинлашуви тинчлик ўрнатмайди, балки бизнинг Евроосиё минтақамиз беқарорлик ва хавфсизлигини йўқотади», — деди у.\nУнинг сўзларига кўра, Россия Финландия НАТОга аъзо бўлиб кирса, ўз хавфсизлигини таъминлаш бўйича зарур чораларни ишлаб чиқиш учун махсус таҳлил ўтказади.\n«Барчаси [НАТО]нинг кенгайиши қай тариқа юз беришига, ҳарбий инфратузилмалар қандай ҳаракатланиши ва бизнинг чегаралар томон қанчалик яқинлаштирилишига боғлиқ», дея қайд этган у.\nРоссия аввал ҳам бир неча бор бетараф Швеция ва Финландиядаги сиёсатчиларнинг ушбу минтақа хавфсизлигини таъминлаш учун НАТОга аъзо бўлиб кириш зарурлиги тўғрисидаги баёнотларига норозилик билдирган.\n«Ҳелсинкидагилар бундай қадамнинг масъулияти ва оқибатларини англаши керак. Финландиянинг НАТОга қўшилиши рус-фин муносабатларига, Шимолий Европа минтақасидаги барқарорлик ва хавфсизлик сақланишига жиддий путур етказади. Россия жавоб чоралари кўришга мажбур бўлади, ҳам ҳарбий-техник, ҳам ўз миллий хавфсизлигига таҳдидларни тўхтатиш билан боғлиқ бошқа чораларни», дейилган Россия ТИВ сайтида 12 май куни эълон қилинган баёнотда.\nЯнвар ойида ҳам Дмитрий Песков бу икки мамлакат қарама-қаршилик инструменти сифатида фойдаланилаётганини айтганди.\n«НАТОнинг ҳар қандай кенгайиши Россияни ташвишлантиради. НАТО - ривожланиш институти эмас. НАТО - конфронтация инструменти. Альянс шундай ўйланган, шундай лойиҳалаштирилган, шундай мавжуд. Бу мутлақо равшан факт. Кенгайиш биз учун хавф туғдиради», деганди ўшанда Кремл вакили.\nКейинроқ Россия шимолдаги икки давлат НАТОга аъзо бўлиб кирган тақдирда ҳарбий-техник характердаги чоралар кўрилишини маълум қилди, аммо айнан қандай чоралар назарда тутилганига аниқлик киритилмади.\nАмалда бу Карелиядаги, хусусан Финландия билан чегарадош ҳудудлардаги Россия ҳарбий контингентининг кучайтирилишини англатиши мумкин. Бундан ташқари, Россия Болтиқ денгизи ҳудудини ядродан холи мақомидан воз кечиши мумкин.\nФинландиялик дипломат, Вашингтондаги Янги Америка хавфсизлиги маркази ходими Ҳели Ҳаутала Associated Press учун берган интервьюсида Финландия ҳам Россиянинг дезинформацион кампаниялари, киберҳужумлари, иқтисодий қасослари ва ҳатто чегара орқали мигрантлар оқимини ташкиллаштиришидан (ўтган йили бундай ҳолат Беларус ва Польша чегарасида содир этилганди) хавотирдалигини маълум қилган.\nРоссия билан чегара ҳудудларида яшовчи аҳоли озиқ-овқат ғамлай бошлаган, бомбапанагоҳлар тайёрламоқда ва россияликларнинг эҳтимолий ҳужумини қайтаришга руҳан тайёрланмоқда.\nПарламент тез кунларда ўз позициясини эълон қилади. Аммо Финландиянинг чегара ҳудудларидаги одамлар ўзлари учун аллақачон белгилаб олишган.\n«Россия Украинада уруш бошлаганида, кейингиси биз бўлишимиз мумкинлигини ҳис қилдик. Мен фин армиясида хизмат қилганман. Агар ватанни ҳимоя қилиш керак бўлса, биз буни қиламиз, тарихимизда бунақаси бўлган», деган Юсо исмли маҳаллий аҳоли вакили BBC билан суҳбатда.\n«Мен ҳар эҳтимолга қарши тайёргарлик кўриб қўйганман ва вақти келса ватанни ҳимоя қилишга бораман», дея қўшимча қилади у.\nЮсо - чегарадаги Лаппенрант шаҳарчасидаги бар бошқарувчиси. Бу ердан Россия чегарасигача - 25 километр. У ўз танишларининг кўп қисми Финландия НАТОга кириши тарафдори эканини айтади.\nУнинг ўзи аввал иккиланган, аммо Украинада уруш бошлангач, НАТО учун «ҳа» аргументлари кўпайган. «Бизнинг қўшнимиз - Россия ва ҳеч қачон улар нима қилмоқчилигини билмайсан», дейди у.\nФинландияда Юсо кабилар кўпчиликни ташкил этади.\nУрушдан олдинги давр билан таққосланганда Финландиянинг НАТОга аъзо бўлиши тарафдорлари сони 2,5 баробарга ошган. Helsingin Sanomat нашри ва Kantar TNS компанияси ўтказган сўровга кўра, январ ойида мамлакат аҳолисининг 28 фоизи НАТОга қўшилиш тарафдори бўлган, мартда бу кўрсаткич 54 фоизга етган, май ойига келиб эса бу ғоя тарафдорлари аҳолининг учдан бир қисмини ташкил эта бошлаган (73 фоиз).\nНАТОга аъзо бўлишга қаршиларнинг асосий аргументи эса - Россия билан муносабатлар бузилишидан хавотирланувчилардир. Чунки, бу ҳолда мамлакат туризм ва хизматлар соҳаси учун катта йўқотишлар бўлиши мумкин.\n«Қишки урушни эсланг»\nРоссия билан уруш бўлиши борасидаги хавотирлар финнлар учун ваҳима эмас, балки тарихий тажрибадир.\nХарик Россия билан чегарадан 200 метр масофада истиқомат қилади. Шу билан бирга, унинг сўзларига кўра, унинг россияликлар билан ҳеч қандай алоқаси йўқ. НАТОга аъзо бўлиш борасида ҳам позицияга эга эмас: «НАТО - менинг ишим эмас».\n«Мен ўйлайманки, Россия чегарадан ўтмайди. Менимча, улар Қишки урушни яхши эслашади», деган у.\nМамлакатни ҳимоя қилиш қобилиятига бўлган ишонч деярли барча финнлар учун хос ҳодиса бўлиб, бу ҳам ўша Қишки уруш билан изоҳланади. Айнан ўша уруш НАТОга аъзолик масаласида узоқ вақт бетарафликка сабаб бўлган ва энди айнан ўша уруш маҳаллий аҳоли орасида альянс тарафдорлари сони кескин ўсишига сабаб бўлди.\nҚишки уруш 1939 йилда бошланган, ўшанда СССР Финландияга ҳужум қилганди. Якунда бу мамлакат ўз ҳудудининг ўндан бир қисмини бой берган, аммо сон жиҳатдан кескин фарққа қарамай, Қизил армия юришларига қарши тура олганди.\nФинландияда буни барча даражада ёдда тутишади: Чегарага яқин яшашига қарамай, Харик уруш бўлишидан қўрқмайди, чегарадаги Лаппенранта шаҳри мэри эса Қишки уруш ва Иккинчи жаҳон урушида ҳалок бўлган финн аскарлари учун ёдгорлик ўрнатилган майдон кўриниб турадиган кабинетда ишлайди.\n«Финландия мустақиллигини сақлаб қолган, бунинг ўзи ғалаба эди. Болтиқбўйидаги бошқа давлатлардан фарқли ўлароқ оккупация қилинмади», дейди BBC рус хизмати билан суҳбатда финландиялик политолог Туомас Форсберг.\nПрофессор Юҳан Аунеслуомнинг сўзларига кўра, финнлар шунчалик қаттиқ қаршилик кўрсатишганки, СССР мамлакатни эгаллаб олиш учун бунча кўп йўқотиш бериш арзимайди деб ҳисоблаган.\n«Бунинг ўрнига СССР эътиборини Берлин ва Марказий Европага қаратган, Финландияни эса шунчаки ўз ҳолига қўйган», дейди тарихчи.\nАммо Иккинчи жаҳон уруши якунларига кўра, Финландия мағлублар томонида бўлган ва советлар иттифоқи таъсир доирасига кирган.\n«СССРнинг позицияси Финландия ички сиёсатида муҳим аҳамиятга эга эди. Советлар иттифоқи доимо Финландия ўз ўрнини билишини назорат қилиб келган. Масалан, Финландия СССР қуламагунча Евроиттифоққа кириш тўғрисида ўйлай ҳам олмасди», дея давом этади Юҳан Аунеслуом.\nСССР парчалангач Финландия сателлит бўлишни тўхтатди, 1995 йилда ЕИ аъзосига айланди, бу орқали ўз-ўзидан хавфсизлик кафолатига эга бўлди.\nБолтиқбўйи давлатлари ва Варшава блокининг собиқ аъзолари 90-йиллардаёқ НАТОга аъзо бўлиш истагини билдира бошлаганди. Финландия эса ўз қуролли кучларини ривожлантира бошлади.\n«Ўзимизни ҳимоя қилишдан қўрқмаймиз»\n«Финландия маълум сабабларга кўра муддатли ҳарбий хизматдан воз кечмади. Ҳамон Россияга нисбатан шубҳалар сақланиб қолганди. Совуқ уруш якунлангач Финландия қуроллардан халос бўлишни истаган давлатлардан жуда арзон нархларда қуроллар харид қилди», дейди Туомас Форсберг.\nЧегарадаги шаҳарда бар менежери бўлган Юсо зарурат туғилса жанг қилишга тайёр эканини айтади\nЭкспертнинг сўзларига кўра, финнларнинг сиёсати мамлакат эҳтимолий инқирозни мустақил равишда енгиб ўтиш имкониятини сақлаб қолишга қаратилган. Лаппеенрантада яшовчи Юсо - уруш бошланса қурол олишга тайёр бўлган ягона финн эмас.\nМамлакат аҳолисининг бир миллиондан ортиғи ҳарбий тайёргарликдан ўтган, яна уч юз минг киши захирадаги кучлар саналади ва вақти-вақти билан йиғинларга юборилади. 30 минг киши - профессионал армия - муддатли хизматга чақирилганлар билан бирга; муддатли хизмат бир йилгача давом этади.\nНатижада ҳатто 5,5 млн аҳолига эга финнлар ҳар қандай ҳужумни қайтара олишига ишончи комил.\n«НАТОга аъзо бўлишнинг афзаллиги шундаки - биз ҳарбий ёрдам олишимиз мумкин. Аммо Финландия ёрдам олиш-олмаслигидан қатъи назар, биз ўзимиз ҳимояланишдан қўрқмаймиз», дейди Туомас Форсберг.\nМантиқий савол туғилади: унда НАТОга аъзолик нега керак? Экспертларнинг сўзларига кўра, финнлар Россия президенти Владимир Путиннинг НАТО очиқ эшиклар сиёсатини тўхтатиши кераклиги ҳақидаги баёнотидан ғазабга тушишган.\n«Ким қарор қилиши жуда муҳим. Шундай кўриндики, Россия ўз чегараси бўйлаб таъсир доирасини тиклашга уринмоқда. Бизда эса улар билан умумий чегара бор. Шундай туйғу пайдо бўлдики, Россия ўзининг йўқотганларини тикламоқчи, бу эса, бизга, финнларга ноқулайлик туғдирди», деган Юҳан Аунеслуом.\nФиннларнинг кўпчилиги каби у ҳам НАТОга қўшилишга қарши эди. Аммо 24 феврал барчасини ўзгартирди.\n«Агар Путин бунга қодир бўлган бўлса, у яна нималар қилиши мумкин? Биз ҳозиргача имконсиз бўлиб туюлган нарсага - икки томонлама можарога тайёр туришимиз керак», деган тарихчи.\nТуркия Швеция ва Финландиянинг НАТОга кириши бўйича музокараларни блоклаб қўйди\n15:04 / 18.05.2022\nШотландия бош вазири НАТОга аъзо бўлиш режаси ҳақида айтди\nТуркиянинг Швеция ва Финландия НАТОга киришига рози бўлиши учун шартлари маълум бўлди


Панама ҳужжатлари: Президентлар пулларини қандай яширишади? - BBC News O'zbek\nImage caption Mossack Fonseca қонунни бузмаганини айтмоқда\nПанама ҳужжатларига муносабат билдирар экан, президент Путиннинг матбуот воизи Дмитрий Песков айни масалада ҳозир маҳкамага мурожаат қилишдан бирор мантиқ йўқлигини айтган.\nУнинг сўзларига кўра, мазкур суриштирув-тадқиқотда президент Путин борасида аниқ ва ёки янги ҳеч нарса йўқ.\n"Буларнинг бари ҳозир миш-мишлардир", деб айтган Песков.\nУ шунингдек, Mossack Fonseca ҳеч қандай ноқонуний амалиётларда иштирок этмаганини урғулаган.\nАввалроқ оммавий ахборот воситаларида Mossack Fonseca қатор ҳолатларда мижозларга пулларни ювиш, солиқ ва жазо чораларидан қочишда ёрдам берганини кўрсатувчи ҳужжатлар чоп этилганди.\nРамона Фонсеки ушбу ҳужжатларнинг чоп этилишини "жиноят" деб атаган.\n"Бу жиноят. Махфийлик инсоннинг тамал ҳуқуқи. Ҳар қандай одам, шоҳ ҳам, гадо ҳам шахсий ҳаёт дахлсизлигига ҳуқуқига эга", деб айтган жаноб Фонсека Франс Пресс агентлиги билан суҳбатда.\nАввалроқ Панама расмийлари "панама ҳужжатлари" юзасидан очилиши мумкин бўлган жиноий ишлар юзасидан ҳамкорликка тайёр эканликларини билдиришган.\nМатбуотга сизган ҳужжатларда 72 нафар собиқ ва амалдаги давлат раҳбарлари, шунингдек, кўпгина машҳур ширкат ва инсонларнинг номи тилга олинган.\nУларда Россия президенти Владимир Путин, Украина президенти Пётр Порошенко, Миср ва Ливиянинг собиқ раҳбарлари Ҳусни Муборак ва Муаммар Қаддофий ҳамда Сурия президенти Башар Асадларнинг оиласи ва сафдошларига алоқадор махфий офшор ширкатлари ҳақида маълумотлар берилган.\nБатафсилроқ-Панама Ҳужжатлари: сиздирма казоларнинг солиқ паноҳларини фош этади\nImage caption Владимир Путин Санкт-Петербург Мусиқа уйининг бадиий раҳбари Сергей Ролдугин билан. 2009 йилда олинган сурат\nЖурналистлар суриштирувида Путиннинг матбуот котиби Дмитрий Песков, иқтисодий тарақиёт вазири Алексей Улюкаев, ИИВ вазир ўринбосари Александр Махонов, Хавфсизлик кенгаши раиси Николай Патрушевнинг ўғли Алексей Патрушев, Давлат Думаси депутатлари Виктор Звагельский ва Александр Бабаковлар ҳамда Путинниг дўсти ва олигархнинг ўғли Игорь Ротенберг ҳам бор.\nРоссия расмийлари журналистик текширув натижаларини шарҳлашни истамаганлар.\nҲужжатлар ошкор этилишидан бир ҳафта аввал Россия президентининг матбуот котиби Дмитрий Песков гўёки матбуот воситалари Путин ва унинг атрофидагиларга ахборот ҳужумини тайёрлаётгани ҳақида огоҳлантирди.\n“Албатта, гап шахсан Путин ҳақида, унинг оиласи ҳақидаги маълумотларни қўлга киритиш ҳаракатлари, унинг болаликдаги дўстлари, тадбиркорлар, жумладан Ковальчук, Ротенберг ва бошқалар, қандайдир ошфор компаниялар, Путин умрида кўрмаган кўп сонли тадбиркорлар ҳақида кетяпти”, - деб айтган жаноб Песков.\nMossack Fonseca ширкатининг матбуотга сизган ҳужжатларида жумладан, ўзлари бошқараётган давлат маблағларини ўзлаштиришда айбланаётган диктаторлар ҳам бор.\nТадқиқотчи журналистлар халқаро консорциуми (ICIJ)нинг иддао қилишича, Панамадаги офшор ширкат эгалари орасида Озарбайжон президентининг оиласи ҳам бор.\nСиздирилган ҳужжатларда айтилишича, Озарбайжон президентининг рафиқаси, фарзандлари ҳамда синглиси "олтин конлари ва Лондондаги кўчмас мулк соҳасида махфий ҳиссаларга эга бўлиш учун "Панамадаги ширкатлардан истифода қилишади".\nПрезидент Алиевнинг матбуот хизмати ушбу маълумотларни шарҳлашдан бош тортган, аммо 2013 йилда шунга ўхшаш иддаолар юзага чиққан пайт жаноб Алиевнинг матбуот котиби "Президент қизларининг бизнес билан шуғулланишга ҳақлари бор"лигини айтган эди.\nУкраина президенти Пётр Порошенконинг вакили унинг номидаги ширкат таъсис этилишининг Украинадаги сиёсий ва ҳарбий воқеаларга алоқаси йўқлигини айтган.\nМолиявий маслаҳатчиларнинг айтишларича, Prime Asset Partners нинг таъсис этилиши президентга қарашли Roshen ҳиссаларининг сотилиши билан боғлиқ.\nImage caption Панама расмийлари бўлажак терговларда ҳамкорликка тайёр эканликларини айтишган\nТадқиқотчи журналистлар халқаро консорциуми (ICIJ) нинг Порошенко маслаҳатчиларидан иқтибос келтиришича, бу каби тизим "Украинадаги бозор тажрибасига мос келади".\nГарчи жаноб Порошенко ҳиссадор бўлса ҳам, унинг ҳиссалари махсус лицензияга эга ширкат томонидан бошқарилади, деб айтишган маслаҳатчилар.\nПрезидент Порошенко миллиардер ва шоколад ишлаб чиқарувчи Roshen ширкатининг эгаси саналади.\n2015 йилда президент этиб сайланган Порошенко олигархлар ва монополияларга қарши курашишга ваъде берган эди.\nЯкшанба куни чоп қилинган ҳужжатларда шунингдек, Буюк Британия Бош вазири Девид Камероннинг марҳум отаси,Хитой Коммунистик партияси раҳбарияти аъзолари, Исландия Бош вазири Сигмюндюр Давид Гюннлёйгссон, Мисрнинг собиқ президенти Ҳусни Муборакнинг ўғли,Покистон Бош вазири Навоз Шарифнинг фарзандлари, ФИФАдаги мансабдор шахслар ва футболист Лионел Месси ҳам бор.\nMossak Fonseca компанияси вакиллари ICIJ журналистларига ҳеч қандай қонунларни бузмаганларини айтишди.\nШиркатнинг журналистлар боғланган кўплаб мижозлари барча айбловларни рад этишган.


Тижорат банкларига бозор тамойиллари асосида қўшимча 600 миллион доллар ажратилади — Review.uz\n"Сизлардан келиб тушган мурожаатларнинг 40 фоизи бизнесни молиялаштириш ва молия-кредит масалалари билан боғлиқ", деди Шавкат Мирзиёев тадбиркорлар билан учрашувда. Шу боис, тижорат банкларининг узоқ муддатли ресурс базаси ва кредитларнинг мақбул фоиз ставкаларини шакллантириш бўйича кечиктириб бўлмадйиган чоралар кўрилади.\nПрезидент Шавкат Мирзиёевнинг қайд этишича, тижорат банкларининг узоқ муддатли ресурс базаси ва кредитларнинг мақбул фоиз ставкаларини шакллантириш бўйича, кечиктириб бўлмайдиган чораларни кўришимиз талаб этилади.\nБанкларнинг капиталини ошириш бўйича қўшимча имкониятлар ишга солинади. Келгуси йилда банкларга Тикланиш ва тараққиёт жамғармасидан бозор тамойиллари асосида қўшимча 600 миллион доллар ажратилади. Бу маблағлар танлов асосида, ҳам давлат, ҳам хусусий банкларга жойлаштирилади.\nДавлат раҳбари қайси банк энг яхши бизнес режа, қайтими юқори ва энг кўп иш ўрни яратадиган лойиҳаларни тақдим қилса, ўшанга ушбу маблағлар ажратилишини таъкидлади.\n"Сизлардан келиб тушган мурожаатларнинг 40 фоизи бизнесни молиялаштириш ва молия-кредит масалалари билан боғлиқ.\nШу боис, тижорат банкларининг узоқ муддатли ресурс базаси ва кредитларнинг мақбул фоиз ставкаларини шакллантириш бўйича кечиктириб бўлмайдиган чораларни кўришимиз талаб этилади", деди Шавкат Мирзиёев.


ДХА Жиззах вилоят бошқармасида спорт машғулотлари ўтказиш йўлга қўйилди » Sangzor.uz - Инновацион ахборот портали\nSangzor.uz » Спорт » ДХА Жиззах вилоят бошқармасида спорт машғулотлари ўтказиш йўлга қўйилди\nДХА Жиззах вилоят бошқармасида спорт машғулотлари ўтказиш йўлга қўйилди\n06 янв 2021, 17:53, Admin\nДавлат хизматлари агентлиги Жиззах вилоят бошқармаси томонидан ходимлар ўртасида соғлом турмуш тарзини тарғиб этиш мақсадида ҳафтанинг маълум кунларида мини футбол, стол тенниси ва гимнастика турлари бўйича машғулотлар ўтказиш йўлга қўйилди.\nБу Ўзбекистон Республикаси Президентининг 2020 йил 30 октябрдаги ПФ-6099-сон “Соғлом турмуш тарзини кенг тарғиб этиш ва оммавий спортни янада ривожлантириш чора-тадбирлари тўғрисида”ги Фармони ва Адлия вазирининг “Адлия органлари ва муассасаларида соғлом турмуш тарзини кенг тадбиқ этиш ва оммавий спортни янада ривожлантириш тўғрисида”ги буйруғи ижросини таъминлаш мақсадида ташкил этилмоқда.\nАслида гап буйруқлар ижросида ҳам эмас. Шунчаки ходимларнинг ишдан бўш вақтини мазмунли ўтказиш, иш вақтидан сўнг барча ходимларни жисмоний тарбия орқали саломатлигини мустаҳкамлашига эришишдир. Бу орқали ходимлар ўртасида жамоавийлик шаклланиб, ишдаги унумдорлик ҳам ортиши шубҳасиздир.\n- Ҳар шанба куни ходимларнинг оила аъзолари ўртасида ҳам оммавий спорт мусобақалари ташкил этиш режалаштирилган, - дейди бошқармада “Спорт тарғиботчиси” қўшимча вазифаси юкланган масъул ходим Э.Урдушев. – Шу сабабли ҳафталик спорт мусобақаларини ўтказиш календарь режасини ишлаб чиқилди.\nЖорий ҳафтадан бошлаб ҳафтанинг сешанба ва пайшанба кунлари Миллий университетнинг Жиззах филиали спорт залида мини футбол бўйича машғулотлар бошлаб юборилди. Дастлабки машғулот кунларида бошқарма, Жиззах шаҳар ҳамда Ш.Рашидов туман ДХМ ходимлари 3 та жамоага бўлинган ҳолда майдонда беллашдилар.\nНаврўз умумхалқ байрами арафасида эса тизим ходимлари ўртасида “ДХА кубоги” мусобақаларини ўтказиш режалаштирилган.\n02 янв 2021, 14:54 112 0\nДунёдаги энг кекса инсон бугун туғилган кунини нишонлади\nДунёдаги энг кекса инсон — япониялик Канэ Танака 118-туғилган кунини нишонлади. ...\nАҚШнинг стратегик учувчисиз “RQ-4 Global Hawk” самолётлари нафақат Қрим ва...


Нукусда «Ватанпарварлар боғи» очилди\n09:53 / 10.05.2021\nНукусда боғнинг тантанали очилиш маросими бўлиб ўтди. «Ватанпарварлар боғи» Жўқорғи Кенгес Президиумининг 2019 йил декабрь ойидаги қарори билан тасдиқланган «Йўл харитаси»га асосан барпо этилган. Унинг қурилиши учун Қорақалпоғистон Республикаси ҳарбий-маъмурий сектори томонидан пул маблағи ажратилган.\nБоғда жами 8 дона техника: Т-64 танки, пиёдалар жанговар машиналари, зирҳли транспортёрлар ҳамда артиллерия ва зенит қурилмалари ўрнатилган. Экспонатлар орасида кўпчиликнинг диққатини тортувчи Су-17 қирувчи самолёти ҳам бор.\nМаълумот учун, Қорақалпоғистоннинг 20 мингдан зиёд фуқароси уруш йиллари фронт ортида саноат, кон-металлургия шахталари ҳамда мамлакатимизнинг саноат муассасаларида жонбозлик кўрсатган.


Аввалом бор, азиз болажонлар, эртакдан олдин сизларга шу кунни долзарб янгиликларини етказмоқчимиз. Уларни баьзилари яхши янгилик, баьзилари эса ёмон хабар. Қайси биридан бошлай? “Яхшиларидан”,- дейсизларми? Маъқул. Энг яхши хабар шундан иборатки, салтанатда пахта йиғим-терим кампанияси қизғин давом этаябди. “Буни нимаси яхши?”, – дейсизларми? Тўғри айтасизлар. Тушунмаган, бефарқ ва умуман барча салтанат инсонлари учун бу ёмон хабар. Айниқса мамлакатдан қочиб кетган 4 миллион дангасалар учун.\nЛекин Олампаноҳ, Бош Вазир ва улар атрофидаги турли фонд ва форумлар учун бу роса зўр нарса. Айниқса салтанат пойтахтида бўлиб ўтаётган ҳалқаро пахта ярмаркасида бир миллиард доллардан ошиқ миқдорда контрактларга қўл қўйилганини айтмайсизми? Бу миқдордан 10 фоизи “откат” қилинса, биласизми қанча бўлади? 15 фоизи “откат” қилинсачи? Айтишларга қараганда хозир “откат” 20 фоизга чиққан эмиш.\nБу фақат фондга ва форумга бериладигани! Сизлар эса пахта йиғим кампаниясини ёмон хабар деб ўтирибсизлар. Демак буни мисолида яна бир маротаба Президентимизни олиб бораётган тинчликсевар сиёсати ўз тасдиғини топаябди. Демак сиз билан биз мухтарам Президентимизни сайи-харакатларини ва ташаббусларини доимо қўллаб қувватлаётганимиз жуда тўғри экан.\nУмуман пахта йиғим-терими билан боғлиқ янгилик ва хабарлар роса кўп. Улар деярли барча касб эгаларига тегишли. Саньат, маданият , спорт ва бошқа нарсалар билан қизиқадиганларга хам тегишли.\nМасалан Чирчиқ ҳокими, спорт устаси Фурқат Хайруллаевни пахтага автобус таьминловчи транспорт корхонаси хўжайини Шухрат Набиев билан Президент кубоги учун қилган жанги миллий кураш мухлисларида алоҳида қизиқиш уйғотди. Уч раунддан иборат бўлган ушбу жанг Чирчиқ ҳокимининг калла зарбидан бурни синиши билан тугади.\nЯхшиям рақиби уни қулоғини тишлаб олмабди. Сурхондарё вилояти биринчилигида эса Қизириқ тумани хокими, 1-тоифали ҳакам Олим Алимардонов ўзи яратган спорт тури бўйича ҳаваскор спортчи, ёш фермер Ориф Рўзибоевни ўзини ва онасини мағлуб қилмоқчи бўлди. Ёш спортчи мағлуб бўлди, аммо онасига келганда ҳокимнинг секундантлари уни толиққанлиги туф айли рингдан олиб кетдилар. Мутахассисларнинг фикрича бунга унинг устози, Сурхондарё ва Қашқадарё вилоятлари ҳокими, Ўзбекистонда хизмат кўрсатган ҳақорат устаси Туробжон Жўраевнинг йўқлиги таьсир кўрсатди. Айтишларига қараганда бу устозни Олампаноҳ ҳар қандай мусобақалардан четлаштирибди эмиш.\nАттанг, тажрибали мутахассис эди. Умуман йуқ одамни ўрни мусобақаларда анча билинар экан. Масалан пахта териш спорти буйича Қорақалпоғистон биринчилигида ҳал қилувчи ўйинлар олдидан Тўрткўл жамосидан учта мусобақада қатнашувчи спортчи-фермерлар қамалишдан қўрқиб ўз жамоаларини ташлаб, Россия ва Қозоғистонга қуённи уриб қолишибди. Шу ҳам иш бўлдими? Яна эркак эмиш улар?\nНамангандаги эмизакли болалари бор аёллардан ўрнак олмайсанларми? Учқўрғондагилар бешик-мешиги билан боласини кўтариб пахта тераябди. Фарғонанинг “Нефтчи” футболчилари эса машғулотларини тўғридан-тўғри пахта даласига кўчирдилар. Тўп ўрнига фартук, дарвоза ўрнига хирмон.\nНафақат футболчилар, қўшиқчи-ю раққосалар, олиму-врачлар, ёзувчи-ю чизувчилар, хамма-хамма далада. Айтишларича мусобақа қатнашчиларига маьлум имтиёзлар хам бор экан. Масалан пахтага чиқишга эринган мусобақа иштирокчиси буни ўрнига “қуруғи”дан ташлаши мумкин экан. Лекин хам пахтага бормасанг, хам йўталмасанг нақ лицензиянгдан ажраласанг. Ана энди тўйга бориб қўшиқ айтиб кўрчи. Маданиятсизлик Вазирлиги хабар беришича қўшиқчи пахта мавсуми тугагандан сўнг хам лицензиясидан ажраб қолиши мумкин эмиш.\nАгарда мунтазам “қуруғи”ни бериб турмаса. Шу масалада баьзи болажонлардан савол тушди. “Гугуша” деган қўшиқчи нега лицензиясиз қўшиқ айтмоқда? У “қуруғи”ни берганми?”,- деб сўрашаябди. Савол берганлар қизиқ бола экан. Ахир одам ҳеч махал ўзи-ўзига пора берадими? Бошқа бу масалада оғиз очманглар, бўлмаса охири яхши бўлмайди…\nМана кўрдингларми, азиз болажонлар, қисқа эшиттиришимизда сизларга қанчадан қанча янгиликларни етказдик. Энди эса ётиб ухланглар. Эртага саҳардан пахтазорга чиқишимиз керак. Хали план тўлишига анча бор. Шунинг учун яхшилаб дам олинглар. Алла болам, ухла болам…\nЭшиттиришни сизларга етказган М.Мансур. Тошкент шахри 18.10.2013 йил.\n« Башорат Эшова “САЛТАНАТ ЭРТАКЛАРИ” »


Ўқитувчилар ойлик иш ҳақлари оширилишини талаб қилишмоқда - Халқ сўзи\n19:37 08 Апрель 2019 Дунё\nУшбу акцияда мактаблар ва болалар боғчаларининг 80 фоиз педагоглари иштирок этишга тайёр эканлигини билдирган.\nЎқитувчиларнинг ҳозирги кундаги маоши барча солиқни ҳисобга олганда, 3380 злотийни ташкил қилади. Улар шу йилнинг 1 сентябрига қадар ойлик иш ҳақларига яна 15 фоиз, йил бошидан буён жами 1000 злотийгача (қарийб 263 АҚШ доллари) қўшишларини талаб этишяпти.\nЯқинда мамлакат ҳукумати 2019 йилда педагоглар маоши 15 фоиз оширилиши ва 2020 йилга келиб, соҳа ходимлари меҳнатига ҳақ тўлаш тизими ўзгаришини маълум қилганди. Касаба уюшмалари эса бу таклифни рад этиб, ўқитувчиларни норозилик билдиришга чақирган.


халкаро тоглар куни | Hisor davlat qo'riqxonasi\nХалкаро тоглар куни\nSubmitted by user on Wed, 12/11/2019 - 14:20\n11 декабр - Халқаро тоғлар куни, 2003 йил январ ойида Бирлашган Миллатлар Ташкилоти Бош ассамблеясининг 57-қарори билан (А / РЕС / 57/245 резолюцияси) белгиланган.\nБМТ Бош ассамблеяси халқаро ҳамжамиятни сайёрамизнинг тоғли ҳудудларини ривожлантириш муаммоларига ва тоғли ҳудудда яшовчи аҳолига ёрдам кўрсатишга эътиборни жалб қилиш учун барча муҳим тадбирларни ушбу санада ўтказишга чақирди. Тегишли қарорда тоғли ҳудудларни барқарор ривожлантиришга қаратилган ҳаракатлар долзарблиги таъкидланди.\nТоғлар сув, энергия ва биологик хилма-хилликнинг муҳим манбаи. Бундан ташқари, улар минераллар, ўрмон ва қишлоқ хўжалиги маҳсулотлари каби қимматбаҳо ресурсларнинг манбаи бўлиб хизмат қилади ва маданий ҳордиқ чиқариш томонлама катта имкониятлар яратади. Сайёрамизнинг мураккаб ва ўзаро боғлиқ экологиясини ифодаловчи энг катта экотизимлардан бири бўлган тоғлар глобал экотизимни сақлаб қолиш учун катта аҳамиятга эга. Шу билан бирга, тоғ экотизими жуда тез ўзгарувчан. Улар тупроқнинг тез эрозиясига, кўчкиларга, яшаш жойларининг тез торайишига ва генетик хилма-хилликнинг пасайишига мойилдир. Ижтимоий нуқтаи назардан, тоғли ҳудудларда яшайдиган одамлар кенг тарқалган қашшоқлик ва анъанавий кўникмаларни йўқотиш билан ажралиб туради. Натижада дунёнинг аксарият тоғли ҳудудларида атроф-муҳитнинг ёмонлашуви кузатилмоқда. Шунинг учун тоғ ресурсларини тўғри бошқариш ва аҳолининг ижтимоий-иқтисодий ривожланиши манфаатларини зудлик билан ҳал қилиш зарур.\nУгом-Чотқол давлат миллий табиат боғи ҳудудида фотосуратли қайдлар ва текширишлар ёрдамида рўйхатга олиш усуллари орқали Қор қоплони, Тянь-Шань жигарранг айиғи, Сибирь тоғ эчкиси, ёввойи чўчқа, тулки, дашт мушуги, тош сувсари, қизил суғур каби сутемизувчилар аниқланган. Қор қоплони ва Тянь-Шань жигарранг айиқлари Ўзбекистон Республикасининг Қизил китобига киритилган ва алоҳида муҳофаза қилинадиган турлардир.\n2017 йилда иш бошлаган БМТ Тараққиёт дастури, ГЕФ хамда Давлат Экология Қўмитасининг "Умумжаҳон аҳамиятига эга биологик хилма-хиллик турлари учун муҳим бўлган тоғли ҳудудларда табиий ресурслардан ва ўрмон хўжалигидан барқарор фойдаланиш" лойиҳаси, шунингдек, Ғарбий Тянь-Шань ва Помир-Олойнинг экотизимлари ва биохилма-хиллигини Ўзбекистон ҳудудида сақлашга қаратилган.\nЛойиҳа тадбирлари тоғ минтақаларида яшайдиган мушуксмонларнинг ноёб тури - Қор қоплонларининг яшайдиган ҳудудида амалга оширилади. Тўртта қўриқланадиган табиий ҳудудда - Ҳисор давлат қўриқхонаси, Чотқол давлат биосфера қўриқхонаси, Угом-Чотқол давлат миллий табиат боғи ва Угом-Чотқол давлат биосфера қўриқхонасида, Қор қоплонини мониторинг қилиш бўйича тадқиқотлар олиб борилмоқда. Шунингдек, лойиҳа жамоаси Ўзбекистоннинг баланд тоғли экотизимларининг табиий ресурслари ва биологик хилма-хиллигини сақлаш ва барқарор фойдаланишни яхшилаш устида иш олиб бормоқда.\nЛойиҳа яйловлар ва ўрмонларни барқарор бошқариш бўйича илғор тажрибаларни ва табиий ресурсларни комплекс бошқариш усулларини татбиқ этишга интилади, шунингдек ушбу тажрибани Ўзбекистоннинг тоғли ҳудудларида қўллашни режалаштирмоқда. Шунингдек, яйловлар ва ўрмонларни ландшафт даражасида бошқаришнинг интеграллашган усулларини жорий этиш. Шу билан бирга, асосий эътибор тоғли ландшафтларга қаратилмоқда, бунда рақобатдош ерлардан фойдаланиш натижасида табиий ресурсларга тушадиган юкни камайтириш, ердан фойдаланиш ва бошқаришнинг илғор усулларини ўз ичига олган ўрмон хамда ўсимлик қопламини яхшилаш кўзда тутилган.\nҚор қоплони ва унинг ўлжалари яшайдиган тоғли экотизимлар жуда ҳимоясиз. Шубҳасиз, атроф-муҳитдаги ҳар қандай салбий ўзгаришлар қор қоплони ва унинг ўлжалари, биринчи навбатда тоғ туёқлилари ва сувсарларнинг популяциясига таъсир қилади.


Британиянинг Times газетаси, Истамбулдаги қонли воқеаларни таҳлил қиларкан, жиҳодчилар сафидаги марказий осиёликларга эътибор қаратди.\nТурк нашрлари, жумладан ҳужумчининг Марказий Осиё республикаларидан бири ёки Хитойнинг Шинжон вилоятидан чиққан уйғур эканини иддао қилмоқда.\nУмумий ҳисобда „Исломий давлат“ террористик ташкилоти сафига 2 мингдан 4 мингача Марказий Осиёдан келганлар қўшилган. Улар орасида қозоқлар, қирғизлар, ўзбеклар, тожиклар, туркманлар ва уйғурлар бор.\nЛондон Қироллик коллежи ходими Чарли Уинтерга кўра, Марказий Осиё мамлакатлари аҳолиси ИД ичидаги элита кучлари обрўсига эга, уларнинг кўпчилигидан худкуш-бомбачилар сифатида фойдаланишади.\nСССР парчаланганидан кейин Марказий Осиё республикаларига, этник тўқнашувлардан тортиб, Қирғизистонда иккинчи Швейцариянинг пайдо бўлиши каби, турли истиқболлар насиб этди.\nБироқ авторитар раҳбарлар иқтидори ва Россиянинг ўз таъсирини кучайтиришга бўлган уринишлари оқибатида, мамлакат минтақаларининг кўплаб аҳолиси учинчи йўлни – исломизмга эргашишни маъқул кўрди. Афғонистонга яқинлик бу ерда қўл келди.\n“Марказий Осиё ИД учун стратегик йўналишга айланди, бу ердан у ўзининг янги рекрутларини топишга интилмоқда”, дея ёзади Британиянинг Times газетаси Gulf State Analytics тадқиқот ташкилоти катта маслаҳатчиси Теодор Красикнинг фикридан иқтибос келтириб.\ndata-title="ИШИД Марказий Осиëдан таянч қидирмоқда" data-description="Британиянинг Times газетаси, Истамбулдаги қонли воқеаларни таҳлил қиларкан, жиҳодчилар сафидаги марказий осиёликларга эътибор қаратди. Турк нашрлари, жумладан ҳужумчининг Марказий Осиё ..." data-image="https://eltuz.com/wp-content/uploads/2017/01/rasm2190.jpg" data-url="https://eltuz.com/asosiy-mavzular/198285/" data-services="facebook,odnoklassniki,twitter,telegram" data-counter="ig">\nҚўрқувнинг нариёғида, 35-қисм. Яна раскрутками?\n2016 йил 29 декабрь куни учинчи отряд бошлиғи олдимга келиб: – Сизга “муассаса ички тартиб қоидасини бузди”, деб ҳужжат ...


Трамп Фаластин раҳбари Маҳмуд Аббос билан учрашади\n00:13 / 02.05.2017\nАҚШ президенти Дональд Трамп 3 май куни Оқ уйда Фаластин мухторияти раҳбари Маҳмуд Аббосни қабул қилади. Бу ҳақда журналистларга Оқ уй матбуот котиби Шон Спайсер маълум қилди.\nУнинг айтишича, учрашув Аббоснинг АҚШга расмий ташрифи давомида бўлиб ўтади.\nТрамп Аббосни Оқ уйга таклиф қилгани 10 мартда маълум бўлганди. Ўшанда икки етакчи орасида телефон мулоқоти бўлиб ўтган. Учрашув давомида 3 йил аввал тўхтаб қолган Фаластин-Исроил муаммосини тартибга солиш жараёнини муҳокама қилиш тахмин қилинмоқда.\nВашингтонда февралда Исроил бош вазири Биньямин Нетаньяху билан ўтган учрашувда Трамп Фаластин-Исроил муаммосини БМТ резолюциясига зид равишда, иккита давлат эмас, балки битта давлат яратиш билан ҳал қилиш мумкинлигини айтганди.\nОАВнинг маълум қилишича, Аббос, шунингдек, 11 майда Россияга 3 кунлик ташриф билан келади.\nДональд Трамп Маҳмуд Аббос


30 май куни икки NASA астронавти тарихда илк бор хусусий компания кемаси бортида фазога парвоз қилгани жаҳон бўйлаб нишонланди.\nАҚШнинг фазо соҳасидаги анъанавий рақиби Россияда эса расмийлар ва Кремль тарафдорлари қарийб ўн йилда илк маротаба Америка тупроғидан америкалик астронавтлар Халқаро фазо станциясига (ХФС) парвоз қилганини заҳархандалик ва истеҳзо билан қаршилади.\n31 май куни «Роскосмос» матбуот котиби Владимир Устименко Твиттерда «Crew Dragon» кемаси муваффақиятли парвоз қилиши ортидан юзага келган жазавани англаш мушкул. Содир бўлган нарса анча олдин содир бўлиши керак эди. Эндиликда нафақат россияликлар, балки америкаликлар ҳам ХФСга учмоқда. Нимаям дердим, ажойиб!» деб ёзди.\nСенатор Алексей Пушков эса, ўз Telegram каналида «Халқаро фазо станциясига парвоз қилишди, Марсга эмас», деб ёзди.\nУстименко ва Пушков каби, миллиардер тадбиркор Илон Маск асос солган SpaceX ширкати муваффақиятига қойил қолмаган россияликлар кўп бўлди.\nШундай бўлса-да, таҳлилчилар Россия коинотга парвозлар бўйича қарийб 10 йил давом этган монополиясидан ва мўмай даромад манбасидан айрилиб қолганини айтишмоқда.\nАйрим шарҳловчилар бу ҳолат Россияни оқсоқлаётган фазо саноатини ислоҳ қилишга ундашини айтишмоқда.\n2014 йилда Россия Қримни аннексия қилиб олиб, Украина шарқида россияпараст айирмачиларни дастаклай бошлагани учун Ғарб давлатлари Москвага қарши санкция жорий қилиши ортидан «Роскосмос» директори Дмитирий Рогозин Ғарб ўзи қазиган чоҳга ўзи тушади деган эди.\nШунингдек, Рогозин Twitterда истеҳзо билан «Фазо саноатимизга қарши санкцияларни таҳлил қилгач, АҚШга ўз астронавтларини Халқаро фазо станциясига батут орқали юборишни тавсия қиламан», деб ёзганди.\nSpaceX асосчиси Маск муваффақиятли парвоз ортидан NASA директори Жеймс Брайденстайн иштирокида ўтказилган матбуот анжуманида «Батут иш берди», дея ҳазиллашди.\nМаскнинг истеҳзоли ҳазили кремлпараст телебошловчи Владимир Соловёв эътиборини қаратди. Соловёв ўз Telegram каналида «Батут иш берди. “Роскосмос” қандай жавоб қайтаради? Тўп энди биз томонда. Шошилиш шарт эмас. Маск ўз жавобини бир неча йил давомида тайёрлади», деб ёзди.\nСоловёв, шунингдек, Nevrotik Telegram канали хабарини бўлишди. Nevrotik маъмури «Узоқ пайтга чўзилган ичувчилик танаффусидан кейин, 2-сонли фазо гиганти қайтди. Буни яхши янгилик деб қабул қилиш керак: акс ҳолда биз уларни соғиниб қолардик ва ишончли рақиб ва ҳамкорсиз қолардик», деб ёзди.\n1 июнь куни эса блоггер Максим Кононенко Россия фазо соҳасидаги бошқа соҳаларда ҳам фахрланса арзийдиган натижа кўрсатаётганини таъкидлади. Россия Соғлиқни сақлаш вазирлиги коронавирус инфекциясига қарши дорини маъқуллаганини назарда тутиб, «биз вирусга қарши самарали (бу муҳим) дори ишлаб чиқарадиган саноқли давлатлар қаторидамиз», деб ёзди блоггер.\nКононенко «фазога парвоз қилиш, табиийки, даҳшат, аммо бу 50 йил олдин модада эди», деб ёзди. Унинг сўзларига кўра, коронавирус давоси эса «айни дамда» жуда керакдир.


9 нафар миноритар акциядорга 52,7 миллион сўм дивиденд тўланди - zarnews.uz\n9 нафар миноритар акциядорга 52,7 миллион сўм дивиденд тўланди\nСамарқанд вилоятидаги 29 та акциядорлик жамиятининг устав жамғармасига 375 миллиард 754 миллион сўмлик 170 миллион 994 минг дона оддий ва имтиёзли қимматли қоғозлар чиқариш қарори давлат рўйхатидан ўтказилди. Мазкур акциядорлик жамиятларининг 15 минг 352 нафари жисмоний, 166 нафари юридик мақомга эга акциядор ҳисобланади.\nБу ҳақда вилоят Матбуот уйида Капитал бозорини ривожлантириш агентлиги вилоят ҳудудий бошқармаси бошлиғи Норбой Жўлматов иштирокида ўтказилган брифингда айтилди.\nТаъкидланишича, 2020 йил давомида ҳудудий бошқармага миноритар акциядорлар томонидан 21 та мурожаат тушган, уларнинг аксарияти қаноатлантирилган. Жумладан, қонуний ҳуқуқи бузилган 9 нафар миноритар акциядор фойдасига 52 миллион 703,5 минг сўм дивиденд ундирилган.\nШунингдек, 2019 йилда вилоятимиздаги акциядорлик жамиятларининг соф фойдасидан акциядорларга 16 миллиард 981 миллион сўм дивиденд тўланган бўлса, 2020 йилда жамиятларнинг 2019 йилги соф фойдаси ҳисобидан 27 миллиард 477 миллион сўм тўланган. Эътиборлиси, пандемия бўлишига қарамасдан акциядорларга ўтган молиявий йилга нисбатан 161,8 фоиз кўп дивиденд тўлови амалга оширилган.\n375 та мурожаат кўриб чиқилиб, акциядорларга салкам 5 миллиард сўм дивидент ундириб берилди\nСамарқандда акциядорларнинг дивидендлари ундириб берилди


Банклар коррупциядан холими?\n1news.uz: Республика “Қишлоқ қурилиш банки”да куррупцияга қарши курашиш мавзусида тадбир ўтказилди.\nҲуқуқни муҳофаза қилувчи органлар, ҳуқуқшунослар таклиф этилган тадбирни видеоконференц алоқа орқали банкнинг барча филиаллари ходимлари кузатиб боришди.\nҚонун устивор, жазо муқаррар. Банк тизимидаги коррупция иллатларидан ҳам кўз юмиб бўлмайди. Маърузада маълумот сифатида келтирилганидек, бир банк ходими порахўрлиги учун қамоққа олинди. Жазони ўташ жараёнида унга амниция қўлланилди.\nИнсонпарварлик сиёсати туфайли яна ўз соҳасига ишга қабул қилинди. Ачинарлиси, орадан ҳеч қанча вақт ўтмай яна пора олаётган вақтида қўлга олинди. Уни яна кечириш керакми? Виждон қани, имон қани?\nБу маълумотолар ҳар қандай қандай уйғоқ қалбли инсонни мушоҳадага чорлайди.\nКоррупцияга қарши курашишда халқимизнинг миллий ғурурини уйғотишимиз керак, дейди тадбирда маъруза қилган юридик фанлари доктори Феруза Муҳиддинова.\nЛоқайдлик, бепарволик, порахўрлик, сохтакорлик бу иллатлар коррупцияга йўл очувчи унсурлардир. Инсоният неча минг йилларки бу иллатга қарши курашиб унинг илдизини қирқа олгани йўқ. Боиси, нафс аталмиш бало бор экан, инсон бу иллатга юз тутаверади. Боиси, шу жамиятнинг ҳар бир аъзоси пора бериш ва пора олиш орқали ўз ҳаётини залолатга бошлаётгани, фарзандлари келажагини хатарга қўяётганлигини англаши зарур. Мен жуда-жуда истайман, мамлакатимиз коррупциялашган мамлакатлар рўйхатига киритилмаслигини.\nЎзбекистон Республикаси Бош прокуратураси ходими Музаффар Дўстқориев айтиб ўтганидек, тадбирлар ўз йўлига. Лекин, коррупцияга қарши курашни аввало ҳар бир инсон ўзи мисолида бошлаши керак. Ўзига ўзи ўрнак кўрсатиши шарт. Кимгадир чой ҳаққи, кимгадир қўл ҳаққи бераётиб, жиноят содир этаётганлигини тушиниб, жиноятни тўхтатиши зарур.\nТадбир қизғин баҳс-мунозаралар билан давом этди.


Германиядаги ўзбек. У қандай қилиб оламшумул лойиҳа иштирокчисига айланди? (интервью) » Ўзбекистон янгиликлари – Zamin.uz\nГерманиядаги ўзбек. У қандай қилиб оламшумул лойиҳа иштирокчисига айланди? (интервью)\nБош саҳифа » Технология » Германиядаги ўзбек. У қандай қилиб оламшумул лойиҳа иштирокчисига айланди? (интервью)\n15:59 Немис олимлари 10 минг қуёшдек ёритувчи тизимни ишлаб чиқишди\n22:17 Поп туманида синов тариқасида қуёш электр станцияси ишга туширилди


Абдулла Қодирий. Ҳар кимдан анов манов (1925) | www.ziyouz.uz\nБош саҳифа МатбуотЖадид матбуотиАбдулла Қодирий. Ҳар кимдан анов манов (1925)\nЎШЛИК ҚАЛПОҚБОШ ЁЗУВЧИДАН\n— Кўчаларинг чақир-чуқур, қурбақалар бақир-буқир, кафшларинг шап-шапига патакларинг чапак чалар; капаратга югура кўров, хотинга упа оласан, қизингга бўлса ироқи собун, ўғулчангга ошиқ оласан; ўчирт туриб зерикмағил, кутиб-кутиб савоб оласан. Сенга савоб керакмас-а бошингга бир шапка керак, қўлингга бир папка керак, ичкари қараб ўтаберасан, Сўна биби, Шашаниса жамолини кўраберасан ўлаберасан. Азабон бўлис чойхонаси: Аширматаканг ўғлини кўр, чойхонаға чўккалаткан таннозгина Қумрини кўр, тунда келиб базмини кўр, ёшларингни азмини кўр!\nПошшахўжа ўғли яна, волижроқўм аканг била хотин-қизнинг вакиласи, камсомоннинг жажжигинаси, кечалари дутор-сатор, димоғларинг мушки ифор. Мен ёзаман қақир-қуқир, босаберасиз апир-шупир!\nМулла Кумуш домла тўрам: Оёққа масҳ тортма ҳаром, деган эди. Авлиятанинг муллаларин жаҳли чиқиб: Фатвонг сенинг эрур шалоқ, ўзинг кофир хотин талоқ, аслинг сенинг чалма қозоқ! Мунозара-муколама, мубоҳаса-мужодала, ажаб ширин муомала, китоб очиб, китоб ёпиб, бир-бирини итдек қопиб; натижада икки томон, бўлиб олиб қопқора қон, ҳарсиллашиб-гурсиллашиб мурожаат қилди Қозон.\nТОШКАНД ЎРДА САМОВОРИДАН БИР ДЕВОНА ЁЗАДИР\n— Ўзбек қизи очилибдир, ерга бодом сочилибдир, очилса ҳай очилибдир, бир хиллари шошилибдир; чойхонада саккиз йигит, ўртасида битта чигит; какир-кукир этар чилим, катта-кичик унга елим! Бу на бало, бу на қазо? Мақсад шуми очилишдан? Ёху дедим шошилишдан!\n«Муштум», 1925 йил, 20 декабр. 23-сон, 3-бет.\n Оёққа масҳ тортиш — сунний мазҳабида таҳоратсиз оёққа махсус кийимсиз масҳ тортилмайди, шиаларда таҳоратсиз, оёқ кийимсиз тортилади.\n Муколама — суҳбатлашиш.\n Мужодала — баҳслашиш.\n← Аввалги Аввалги Абдулла Қодирий. Бир йил (1925)\nКейинги → Кейинги: Қудрат Дўстмуҳаммад. Умр лаҳзалари (академик Восил Қобуловнинг “Кундаликлар”и ҳақида)


ИнтерФУТБОЛ :: Тите: «Футболчини ҳурмат қилмасангиз бўлмайди...»\nТите: «Футболчини ҳурмат қилмасангиз бўлмайди...»\nНуфузли France Football нашри ва Бразилия миллий жамоаси бош мураббийи Тите ўртасидаги интервью. Тажрибали мутахассис франциялик ҳамкасбларимиз билан суҳбат жараёнида бир қатор долзарб ва қизиқарли масалаларга тўхталдики, унинг фикрлари кўпчиликни бефарқ қолдирмаса керак.\n«Мураббийлик иши мутлақо ўзгарди»\n- Ўз касбига чинакамига меҳр қўйган киши ҳар қандай муаммони енгиб ўтади. Бразилия мураббийлик мактабининг асосий камчилиги руҳиятга тақалади. Мамлакатимиз футболи шу пайтга қадар 3та буюк жамоани кўрди - 1958, 1962 ва 1970 йилларда ватан шарафини ҳимоя қилганлар савия мезонини шунчалик юксакликка кўтаришдики, бунинг ортидан ўйин, хусусан, мураббийларга нисбатан талаб, муносабат бутунлай ўзгариб кетди. Натижада касбдошларимиз ўта кучли руҳий босим остида фаолият юритишга мажбур бўлишди. Бундан ташқари, миллий жамоа устозининг иш услуби, юмушлари ҳам мутлақо бошқача тус олди. Мисол учун, бундан 20 йил муқаддам Бразилия миллий жамоасига номзод футболчилар фақат маҳаллий чемпионатда тўп суришарди. Энди бундай эмас, энг сара ижрочиларимиз Европада фаолият юритишмоқда. Мураббийдан барча номзодларни мунтазам кузатиб бориш, ҳар бир шогирдига алоҳида тайёргарлик дастури яратиш талаб этилади. Бу пухта ўйланган режа ва клублар билан доимий алоқа ўрнатиш кераклигини англатади. Масалан, айни пайт жамоамизнинг уч нафар аъзоси - Маркиньос, Неймар ва Тьяго Сильвани жамлаган «ПСЖ» клуби билан дўстона муносабатни йўлга қўйганмиз.\n- Европа бўйлаб юриб, қитъада тўп сураётган йигитлар ўйинларини кузатиш яхши, албатта. Бироқ бу муаммонинг ечими эмас. Муайян бир ўйин асосида футболчининг ҳолатига тўғри баҳо бериш қийин. Ҳаттоки, ички чемпионат баҳсларига нисбатан анча кескин ўтадиган ЧЛ ўйинлари ҳам тўлиқ таассурот беролмайди. Яна футболчининг терма жамоа ихтиёридаги қисқа вақтда муҳитга муаммосиз мослашишига кафолат йўқ. Айнан шу туфайли ҳар бир футболчининг феъл-атворини, қандай инсон эканлигини билиш муҳим. Ўйинни шунчаки, томоша қилиш билан иш битмайди, барчасини қалбан ҳис этиш лозим. Устоз ва шогирд ўртасидаги инсоний муносабат - энг асосий жиҳат. Қандайдир самарага эришиш учун мураббий ўйинлар давомида ўз шогирдини, у эса устозини чуқурроқ ўрганиши керак. Хуллас, ўртада ўзаро ишонч шаклланмас экан, қийин... Асосий қоида: футболчи доимо ўзини ҳурмат қиладиган кишига худди шундай муносабатда бўлади. Демак, ўйинчининг маҳоратини баҳолашдан олдин унинг ориятига ҳам эътибор бериш лозим. Шахсан мен таркиб белгилашда бир қатор омилларни инобатга оламан, лекин энг муҳим шарт битта - барча футболчилар, ҳаттоки, захира вакиллари ҳам жангчи бўлишлари муҳим. Албатта, йигитлар мени чин устоз сифатида қабул қилишлари ва ғояларимга тўлиқ ишонишлари керак. Оддий бир мисол: охирги икки учрашув арафасида ҳузуримга Милитао, Маркиньос ва Тьяго Сильвани чақирдим ва режамни баён этдим: «Милитао ўйин амалиётига муҳтож, шу сабаб ҳар икки ўйинда майдонга тушади. Сизлар эса бирида ўйнаб, иккинчисида дам оласизлар. Жамоа манфаати шуни талаб қилмоқда». Бу гапим йигитларга ёқмагани аниқ, аммо улар устоз эканлигим ва ҳамиша бор гапни дангал айтишимни яхши билишади. Хуллас, ўзаро муносабатларимизда зиддиятга ўрин йўқ.\n«Асосийси, йигитларга эркинлик беришга интилдим»\n- Ҳар бир бразилиялик 2014 йилни алам билан эсга олиши тайин. 2016 йили жамоа бошқарувини қўлга олганимда, йигитларда ўз салоҳиятларига нисбатан ишонч қолмаганди. Ваҳоланки, улар клуб футболида рисоладагидек тўп суришарди, аммо терма жамоага келганда, қандайдир «руҳий ўра»га тушиб қолишарди. Биринчи навбатда, ички муҳитни ўзгартириш асносида жамоанинг жанговар руҳиятини кўтаришга уриндим. Ўша вақт миллий термамиз ЖЧ-2018 саралаш босқичи 6-туридан кейин турнир жадвалининг 6-поғонасида бораётган ва Россия мундиалидан четда қолиш хавфи ҳам йўқ эмасди. Тезкор равишда тактикага тегишли ўзгаришлар киритиб, йигитларга дадиллик бағишлаш йўлларини изладим. Чунончи, бразилияликлар ўта масъулиятли ва мураккаб учрашувларда ҳам ўзларига ишонган ҳолда, енгил тўп суришсагина юксак савияни намойиш этишади. Оддий айтганда, биз учун футболдан завқ олиш - биринчи масала. Ҳа, вазифа осон эмасди. Муҳими, Бразилия термаси чамаси 1,5 йил ичида ўзини тиклаб, грандлар - Франция, Бельгия, Германия ва Испания жамоалари қаторидан қайта жой олди. Бу орада Америка кубогида ғалаба нашидасини сурдик. Ўйлайманки, жамоамиз ҳозир Бразилия футболига хос ўйин кўрсатмоқда.\nЯширмайман, қайсидир маънода Дидье Дешам тажрибасини такрорлаяпман. Французлар 2014 йили немислардан мазмунлироқ ўйин кўрсатган ҳолда, нимчорак финалда имкониятни бой беришганди. Дешам жамоаси шундан кейин ўз мухлислари кўз ўнгида қитъа биринчилиги кубогини Португалия термасига бериб қўйди. Дешамнинг ўша пайт қандай аянчли аҳволга тушганини яхши ҳис қиламан. Муҳими, у ишонч билан ўз йўлида давом этди ва жаҳон чемпиони мақомига эришди. Бир қарашда, иш услубим Дешамники билан бир хил: жамоа ўзагини сақлаган ҳолда, таркибни босқичма-босқич ёшартиряпман. Мана, Артур, Лоди, Пакета каби ёш иқтидорлар миллий жамоа сафига киришди. Биз мухлисларимизни ҳар доим нима биландир лол қолдиришимиз керак. Жумладан, юртимизда ташкиллаштирилган Америка кубоги турнири жамоа учун ўзига хос руҳий синов бўлди. Айниқса, 2014 йилги мундиал фожиасини бошдан кечирган Дани Алвеш, Фернандиньо, Тьяго Сильва каби футболчилар учун. Боз устига, мусобақа бошланиши арафасида Неймарнинг хизматидан фойдаланолмаслигимиз аниқ бўлди. Мухлислар эса фақат ғалаба кутишарди. Албатта, Мессиси бор Аргентина, Каванига эга Уругвай ёки Родригесдек ижрочини ўйнатадиган Колумбия термаларига қарши баҳсларда Неймарнинг йўқлиги яққол сезилиб қоларди. У таркибда бўлганида, жамоа ўзгача ўйин кўрсатади. Ҳар ҳолда, Неймар керакли пайт жамоадошлари камчиликларини ёпишга қодир. Шуни назарда тутсак, қитъа чемпионатидаги зафарнинг аҳамияти жуда катта. Менимча, ўша ғалаба ҳам шогирдларимга бошқача ишонч бағишлади. Тўғри, охирги ўртоқлик учрашувлари омадли ўтгани йўқ. Лекин уларда натижа ортидан қувмадим, асосан янги номзодлар, захира кучларини амалда синаб кўрдим. Шунингдек, янги тактикаларни ҳам. Бундан ташқари, Неймарга жуфтлик сифатида ким ўйнашини ҳам аниқлаб олишим керак эди. Буни ҳамма турлича тушунади. Аммо терма жамоанинг бутун масъулияти менинг зиммамда. Шундай бўлгач, ҳозирги пичинг ва лақаб («Пихини ёрган туллак»)га умуман эътибор қаратмайман.\n«1982 йилги жамоамукаммал эди»\n- Ҳа, мен учун мукаммал жамоа - бу 1982 йилги Бразилия термаси. Унинг таркибига эътибор беринг: Фалькао, Сократес, Зико, Жуниор...Чинакам ижодкорлар! Мураббий Теле Сантанадан шунчаки, омад юз ўгирганди. Ўшанда футболчилар ҳар қандай мураккаб ҳаракатни енгилгина бажаришни ўрганган эдилар. Шунинг баробарида улар чинакам жангчилардек таассурот қолдиришган. Хуллас, тасаввуримдаги идеал футбол - санъат ва жарговарлик уйғунлиги! 2002 йили жаҳон тахтига чиққан жамоа ҳам мукаммал даражада шаклланган эди, салобатли, шу билан бирга нафис ва ҳужумкор ўйин кўрсатарди. «Мукаммал» ибораси остида нимани тушунамиз? Керакли пайт юқори ёки ўрта прессингни қўллай оладиган, зарурат туғилса, ҳимоявий тактикадан унумли фойдаланадиган жамоани. У тезкор ҳамла уюштириш, позицион ҳужумларга қулай фурсат келгунига қадар тўпни назорат қилишни ўзлаштириши лозим. Буларнинг ёнига стандарт вазиятлардан самара чиқариш фазилати ҳам қўшилса, нур устига аъло нур! Албатта, бундай жамоа ўз-ўзидан юзага келиб қолмайди, барчаси узоқ изланиш ва машаққатли меҳнат талаб этади. Терма жамоа мураббийида клублардаги касбдошларидан фарқли равишда, фақат ўз ғоясига мос келадиган ижрочиларни танлаб олиш имконияти бор. Клубларда ишлаганимда услубим инсон омилига боғлиқ равишда ўзгариб турарди. Масалан, 2012 йили «Коринтианс» Клублар ўртасидаги ЖЧда «Челси»дан устун келганида (1:0), тезкор қарши ҳужумга асосланган услубдан фойдаланганман. 2015 йили эса ўзимизга хос эстетик футбол эвазига Бразилия чемпиони бўлдик. Чунки ўша пайт таркиб шунга мос эди. «Интернасьонал»даги фаолиятим (2008-2009 йиллар) хусусида ҳам шундай фикр билдиришим мумкин. Жамоам чиндан ҳам, мазмунли ўйин намойиш этарди.\nМиллий жамоанинг ҳозирги ҳолатига тўхталсам, 1-2 позицияда муаммо мавжуд. Биринчидан, савияли таянч ярим ҳимоячиси етишмаяпти. Ўз даврида ҳаммани лол қолдирган Фалькао ёки де Брюйне даражасидаги. Керакли пайт ортга қайтиб, Каземирога кўмаклашадиган, кейин ҳужумни бошлайдиган ўйинчига эҳтиёжим бор. Тўғри, бу позицияга муносиб номзод топдик - Бруно Гимараэш. Олимпия терма жамоаси етакчиси яқинда «Лион» сафига қўшилди, иқтидорли йигит. Шунингдек, «Милан» вакили Пакета ҳам бор. Ўнг қанот масаласида ҳам бироз хавотир йўқ эмас. Дани Алвеш - ўзини кўнгилсизликлардан сақлай оладиган асл профессионал. Аммо ёши 37га яқинлашиб қолди... Дарвоза чизиғидан кўнглим тўқ - юқори савияли Алиссон ва Эдерсонга эгамиз.\n«Неймар жуда зарур, лекиналмаштирилмас ўйинчи эмас»\n- Неймар кундалик ҳаётда журналистлар яратган образдан кескин фарқланади. Жуда содда йигит, катта болакай. Ҳазил-мутойибани хуш кўради, Ришарлисон, Габриэль Жезус, Артур ва Эдерсон билан доимо бирга. Умуман, таркибда қувноқ йигитлар кўп ва бу Неймар учун айни муддао. Мени ҳар бир учрашув арафасида ундан унумли фойдаланиш масаласи қийнайди. Неймар «ПСЖ»нинг 4-4-2 тактик чизмасида Мбаппе, Икарди ёки Кавани билан жанговар дуэт ташкил этади. Бироқ менимча, у чап қанотда кўпроқ манфаат келтиради. Бунда керакли паллада марказга ўтиб, ҳужумни якунлаши ёки жамоадошини қулай вазиятга олиб чиқиши мумкин. Дейлик, «Барселона»да айнан шу услубда ўйнарди. Фикримча, Неймар энг юксак савиясини айни ўша вақт намойиш этган. Умуман, замонавий футболда фақат Месси ва Роналдугина Неймардан яхшироқ савия кўрсатишган, деб ўйлайман. Бу юксакликка Азар ҳам, Гризманн ва Погба ҳам кўтарилган эмас. Тўғри, Неймар ўша пайт ҳар жиҳатдан юксак спорт формасида эди. Унинг терма жамоадаги ўрни жуда сезиларли, аммо алмаштирилмас футболчининг ўзи бўлмайди.\n«Бельгия термасига қарши ўйин натижаси уйқу бермайди»\n- Россия мундиалидаги мазкур учрашувни сира унутолмайман, кўпинча ухлолмай, қийналаман. Ҳар қандай ўйинга икки нуқтадан баҳо бериш мумкин: натижа ва сифат. Ҳа, чорак финал ўйинини бой бердик, аммо ўша оқшом ЖЧ-2018даги энг яхши 3та учрашувдан бирини намойиш этгандик. Юксак даражага мансуб баҳс! Де Брюйне - Неймар, Коутиньо - Азар, Куртуа - Алиссон қарама-қаршилиги... Афсуски, натижа адолатли бўлмади. Шу пайтгача жамоани 48 марта майдонга олиб тушган бўлсам, ўша оқшом шогирдларим дарвоза томон энг кўп зарба йўллашди. Нақ 9та зарба аниқ чиқди, аммо ғалаба учун камлик қилди...\n«Жанубий Америка термалари совға эмас!»\n- Навбатдаги мундиал тобора яқинлашмоқда, Бразилия термаси Қатар-2022ни сабрсиз кутмоқда. Ҳаттоки, «Копа Америка» ҳам иккинчи масала мақомида, асосий эътибор ЖЧ саралашига қаратилган. Бу бежиз эмас, бизни ўта жиддий учрашувлар кутмоқда. Ж.Америкада барча жамоалар юксак савияда ўйнашни ўрганди, вазият 20-30 йил аввалгидек эмас. Масалан, Венесуэла кичик мамлакат бўлсада, миллий жамоасининг барча етакчилари Европада тўп суришади. Эквадор термасини олайлик. Ҳозирги жамоамни илк марта айнан Китода майдонга олиб тушгандим. Парвоз чоғи ўзимча ўйладим: «Рақиб унча жиддий эмас, қандай ўйнашни кўрсатиб қўямиз». Амалда мезбонлар бизни прессинг ёрдамида қисиб қўйишди. Тўғри, якунда 3:0 ҳисобида ғалаба қозондик, аммо роса тер тўкишимизга тўғри келди. Голлар охирги 15 дақиқада урилди, унгача эквадорликлар тенгма-тенг курашишди. Авваллари рақибларимиз фақат ҳимояланиш билан вақт ўтказишарди. Энди ўша давр тарихда қолди - КОНМЕБОЛ жамоаларига қарши кечадиган ҳар бир учрашув финал мақомида...\nУткирбек УМАРОВ, "ИнтерФУТБОЛ" нашри


Дубай шаҳзодаси лочин ови акс этган видеолавҳани эълон қилди\n18:15 13.10.2020 (Янгиланган 11:56 08.12.2020)\nДубай амирлигининг тахт вориси Шайх Ҳамдан бин Муҳаммад Ал Мактум навбатдаги лочин овини уюштирди. Одатда лочин овини Навоий вилоятида амалга оширилади.\nТОШКЕНТ, 13 окт — Sputnik. Дубай амирлигининг тахт вориси Шайх Ҳамдан бин Муҳаммад Ал Мактум навбатдаги лочин овини уюштирди. Бу ҳақда Instagram саҳифасида видео лавҳани жойлаштирди.\nПубликация от Fazza (@faz3) 12 Окт 2020 в 3:49 PDT\nШаҳзода одатда лочин овини Навоий вилоятида амалга оширади. У ҳар йили Ўзбекистонга ов қилиш мақсадида келади. Шаҳзода бошчилигидаги делегация лочинлар билан тувалоқларни овлайди.\nЎтган йилда ал-Мактум 31 октябрь куни Дубайдан Тошкентга учиб келганди.\nУзАвто янги Chevrolet Trackerни савдога чиқарди\nЯнгиланган Chevrolet Tracker панорама люк, 8 дюмли экранли аудиотизим, орқа камера ва калитсиз кириш каби қулайликлар билан жиҳозланган.\nТОШКЕНТ, 25 янв - Sputnik. УзАвто Моторс янги Chevrolet Trackerни савдога чиқарди, деб хабар қилмоқда компания расмий веб саҳифаси.\nЯнги кроссовер биринчи навбатда ўзининг замонавий дизайни, хавфсизлиги ва тежамкорлиги билан харидорларнинг жалб қилиши кутилмоқда. Шунингдек унинг қулайлик ва самарадорлик хусусиятлари ҳам оширилган.\nХусусан, янги Trackerда панорама люк, светодиодли чироқлар, 8 дюмли экранли аудиотизим, орқа камера, ва бошқа кўплаб қулайликларни топиш мумкин.\nTracker замонавий, 123 от кучига эга бўлган 3 цилиндрли ЭCОТEC турбомотор билан жиҳозланган бўлиб, унинг ёнилғи сарфи 100 кмга - 5,5 литрни ташкил қилади (аралаш цикл).\nАвтомобил шунингдек 6 поғонали автоматик узатмалар қутиси, калитсиз очиб/ёпиш ва ўт олдириш, экологияни асраш ва ёқилғи тежашга мўлжалланган "старт-стоп" тизимлари билан жиҳозланган.\n"Янги Chevrolet Tracker 2021 йилнинг 25 январ санасидан бошлаб 2та комплектацияда савдога чиқарилди", - дейилган хабарда.\nChevrolet Trackerнинг · бошланғич комплектацияси - 145 130 000 сўмдан бошланади. LT комплектация - 193 043 478 сўм*. (*Нархлар ҚҚСсиз кўрсатилган)\nАйни дамда компания бошланғич комплектация автомобиллари сотувда йўқ, лекин харидорлардан буюртмалар қабул қилинмоқда. Етарли миқдордаги сўровлар жамланганидан сўнг, компания ушбу автомобилларни харидорларга етказиб берилишини таъминлайди, - дейилган расмий хабарда.


МБ ва Visa рақамли тўловлар инфратузилмасини ривожлантиради | NORMA.UZ\nМБ ва Visa рақамли тўловлар инфратузилмасини ривожлантиради\nМарказий банк ва VISA халқаро тўлов технологиялари компанияси ушбу соҳада Ўзаро англашув ва ҳамкорлик меморандумини имзоладилар, дея хабар берди МБ ўзининг Телеграм-каналида.\nУлар янги рақамли маҳсулотларни жорий этиш йўли билан электрон тўловлар тармоғини кенгайтирадилар, шунингдек, бундай тўлов тизимини ривожлантиришга қаратилган меъёрий ҳужжатларни ишлаб чиқишда ҳамкорлик қиладилар.\nТомонлар бутун мамлакат бўйлаб карталарни қабул қилишни кенгайтириш ва электрон тижоратни ривожлантириш дастурларини банклар ва савдо субъектларига рискларни бошқаришнинг ишончли воситаларини тақдим этиш орқали амалга оширишга келишиб олдилар.\nҲамкорлар маҳаллий банклар билан мобил ва электрон тўловлар хавфсизлигини таъминлаш учун карта ҳисоб рақамларини токенлаштиришни* жорий этиш, шунингдек, хатарлар ва фирибгарлик операциялари бўйича маълумотлар алмашиш бўйича иш олиб боришни режалаштирмоқдалар.\n* маълумотларнинг махфий элементини токен деб номланадиган, ташқи ёки ички фойдаланиш учун мустақил маънога/аҳамиятга эга бўлмаган махфий бўлмаган элементга алмаштириш жараёни.


Ўзбекистон республикасида хизмат кўрсатган фан арбоби, мамлакатимиз биофизика фанига асос солган олим, ЎзР ФАнинг академиги, Беруний номидаги ЎзР Давлат мукофотининг совриндори, устоз, Ўзбекистон Миллий университети фахрий академиги Бекжон Ойбекович Тошмуҳамедов 85 ёшида оламдан ўтди.\nБекжон Ойбекович Тошмухамедов 1963 йилда Ўзбекистон Миллий университети (ТошДУ) нинг биология факультети Биокимё ва биофизика кафедрасида ўзининг илмий - педагогик фаолиятини бошлаган. Ўзбекистонда Биофизика мактабининг яратилиши унинг номи билан боғлиқ.\n1965 йилда Бекжон Тошмухамедов Ўзбекистон Фанлар Академиясининг Ядро физикаси институтида биофизика лабораториясини ташкил этди ва уни 1965-1977 йиллар давомида бошқарди. 1977 йилда ушбу лаборатория базасида Биохимия институти қошида Биофизика бўлими ташкил этилиб, унга 1985 йилгача Бекжон Тошмухамедов раҳбарлик қилди. Ушбу бўлим таркибида ҳужайра биофизкаси, молекуляр биофизика ва мембраналар биофизикаси лабораториялари бўлиб, уларда биологик физика, электрофизиология, молекуляр биофизика ва биокимёнинг физиологик йўналишлари бўйича кенг кўламда тадқиқотлар олиб борилган. Кейинчалик ушбу лабораториялар ЎзФАнинг Физиология ва биофизика институти таркибига киритилиб, 1985-1992 йилларда унга ҳам олим Тошмуҳамедов бошчилик қилди. Биофизика бўлими ҳамда Физиология ва биофизика институти юқори малакали мутахассислар - биофизика соҳасида фан номзодлари ва фан докторлари тайёрлашда ниҳоятда муҳим роль ўйнади.\nУниверситетда дунёга келган Биофизика мактаби фақатгина ЎзФАнинг физиология ва биофизика институтига эмас, балки бошқа илмий-тадқиқот институтларида ҳам фаолият олиб боради. Бекжон Тошмухамедов яратган Биофизика мактабининг дунё миқиёсидаги нуфузи баланд. Ҳозирги вақтда Ўзбекистон Биофизика мактабининг вакиллари дунёдаги кўпгина кўзга кўринган илм марказларида фаол меҳнат қилмоқдалар..\nБекжон Ойбекович Тошмухамедов 1935 йил 27 январда Тошкентда машҳур ўзбек ёзувчиси Ойбек оиласида таваллуд топган. У 1958 йилда Москва Давлат Университетининг биология факультетини тугатган.\nОлим қўзғалувчан мембраналарга доир кенг қамровли тадқиқотларини олиб борди.\nБекжон Тошмухамедов мембраналар фаолиятининг физиологик бошқарилишини ўрганиш бўйича олиб борилаётган тадқиқотларга бошчилик қилади ва турли хил физиологик актив моддалар (гормонлар, юрак гликозидлари, зоо- ва фитотоксинлар, пестицидлар, ҳашоротлар феромонлари, мембрана актив комплексонлар ва бошқалар)нинг мембраналарга ва махсус мембрана ҳосилаларига таъсир қилиш механизмини ўрганади. “Нерв импульси” ва “Ион канали” деб номланган бутуниттифоқ программаларини бажариш жараёнида у ходимлари билан биргаликда модификатор-токсинлар ва каналоформер-токсинларни классификациялади, мембраналарнинг липид асосига таъсир этувчи, ҳамда қўзғалувчи мембраналарнинг натрий ва кальций каналларига таъсир қилувчи бир қатор захарларни аниқлаган. Бекжон Тошмухамедов раҳбарлигида ўргимчак нейтротоксинларининг янги синфи кашф қилинди, ва улар умуртқалилар, қисқичбақасимонлар ва ҳашоратлардаги глутаматэргик синапсларининг постсинаптик мембранасига специфик ва қайтмас тарзда таъсир этишини аниқлади. Ушбу заҳар (токсин)лар ёрдамида каламушлар мияси, қисқичбақа билан чигиртка нерв-мускул синапсларида мавжуд глутамат рецепторларини ажратиш ва реконструкция қилишга эришилди. Шунингдек, стафилококклар, вабо вибриони, цереус бацилласи ва шулар каби юқори патоген бактериялар заҳари орасидан ҳам янги канал ҳосил қилувчи оқсиллар топилди.\nБекжон Тошмухамедов ва у яратган илмий мактаб томонидан олиб борилган тадқиқотлар фақат бизнинг мамлакатда эмас, балки дунё илмий жамоатчилиги томонидан ҳам эътироф этилади. У турли халқаро конгресслар ва симпозиумларда маърузалари билан иштирок этган. ( Германия, Буюк Британия, АҚШ, Швеция, Франция, Швейцария, Перу, Дания, Сингапур) ва дунёдаги турли лабораторияларда (Берлиндаги Гумбольт Университетида, АҚШдаги Мерилеид университетида, Перудаги Совет-Перу биология станциясида, Буюк Британиядаги Кембриж университетида, Япониядаги Оказаки Миллий физиология институтида) экспериментал физиология ва биофизика соҳасида илмий тадқиқотлар олиб борган.\nБекжон Ойбекович Тошмухамедов принципиал ва иқтидорли тадқиқотчи, билимдон ташкилотчи ва илмни оммалаштирувчи серҳаракат фан арбоби бўлиб, Ўзбекистоннинг биофизик ва физиолог соҳасидаги йирик олимларидан ҳисобланади. Унинг порлоқ хотираси илм аҳли, ЎзМУ жамоаси, ёшларимиз қалбида абадий сақланади.


07:59 / 06.02.2018 | murodumar | 2919\nАссалому алайкум! Қилаётган ишларингизга Роббимиз ёрдам берсин! Умра ибодатига оид саволларим бор эди: Умранинг тавофини бетахорат қилса, нима бўлади?\n2. Эхромдаги киши гриппдан сақланиш мақсадида тиббиёт ниқоби билан бурни ва оғзини ёпиб юрса бўладими?\n3. Эхромдаги киши тишларини тиш пастаси билан ювса бўладими? Жавоблар учун раҳмат.\nВа алайкум ассалом! Умра узоқ борса икки соатда адо бўладиган амал. Жоиз эмас дейилган ишлардан сақланишга бемалол имкон бор. Таҳоратсиз ҳолда умранинг тавофини адо этиш бетаҳорат умранинг тавофини адо этса, таҳоратсизлиги ҳайз ёки нифос, ёки жунублик ёки оддий ҳолдаги таҳоратсизлик билан бўлсин умранинг тавофини қилса, тавофи адо топаверади. Қасддан қилгани учун гуноҳкор бўлиб, зиммасига қўй ёки эчки сўйиш вожиб бўлади. Агар буларнинг барчасидан пок бўлганидан кейин, таҳоратлик ҳолида тавофни қайтадан қилса, жарима қурбонлиги соқит бўлади.\nولو طاف للعمرة كله او اكثره او اقله ولو شوطا جنبا او حائضا او نفساء او محدثا فعليه شاة لا فرق فيه بين الكثير والقليل والجنب والمحدث لانه لا مدخل في طواف العمرة البدنة ولا للصدقة بخلاف طواف الزيارة وكذا لو ترك الاول منه ولو شوطا لزمه دم ولو اعاده سقط عنه الدم\nУмранинг тавофини барчасини, кўпини ёки озини, гарчи бир айлана бўлса ҳам жунуб, ҳоиза, нуфасо ёки таҳоратсиз ҳолда бажарса зиммасига қўй сўйиши вожиб бўлади. Бунда кўп, оз, жунуб ёки таҳоратсизликнинг фарқи йўқ. Чунки шариатда юқоридаги суратда умранинг тавофида туя ёки молни қурбонлик қилиш, садақа қилиш белгиланмаган. Тавофи зиёратнинг акси ўлароқ. Чунки унда ҳоиза, жунуб бир тавофни бўлса ҳам тарк қилса, унга қон лозим бўлади. Агар уни пок бўлгач қайтариб адо этса, бўйнидан қон соқит бўлади. 2). Эҳромдаги киши бир кун эҳромдан чиқмаган ҳолатда юзни тўртдан бирини беркитиб юриши қонни вожиб қилади – дейилган. Бундан озида садақа қилиш вожиб дейилган. Умрада эҳромнинг ўзи ярим кунга чўзилмайди. 3). Тиш пастасига аралаштирилган хушбўйлик миқдори кўп бўлмаса ва уни таом каби пиширилмаган бўлса эҳром ҳолатида истеъмол қилиш макруҳ бўлади, лекин садақа ҳам қурбонлик ҳам вожиб бўлмайди. Одатда тиш пасталарида шундай бўлади. Уламолар буни фиқҳий китобларда зикр қилинган қуйидаги масалаларга қиёс қилганлар. “Ғунятунносик” китобида бир эҳромдаги киши кўпгина хушбўй нарсаларни истеъмол қилса, у оғзининг кўп қисмига теккан бўлади. Бу билан қон вожиб бўлади. Бу ҳеч нарсага аралаштирилмаган ва пиширилмаган ҳолатдагини еганнинг ҳукмидир. Агар у(жамбил, райхон, занжабил) кабиларни таомга солиб пиширса хушбўйлик ҳукмидан чиқиб таомга айлангани учун ҳеч нарса вожиб бўлмайди – деган қавлга қиёс қилишган. Одатда тиш пасталарга аралаштирилган хушбўйлик оз бўлади. (Фатавои раҳимийя). Валлоҳу аълам!\nНамозда истиғфор айтиш


Сурия: Нефть вазирининг муовини мухолифатга қўшилди - BBC O'zbek\nСурия: Нефть вазирининг муовини мухолифатга қўшилди\nImage caption 58 ёшли Абду Ҳуссамиддин "адолатсизликни тан олмаган халқ" томонида бўлишини айтган\nСурия Нефть вазирининг муовини аксил-ҳукумат ғалаёнига қўшилиш мақсадида истеъфо бераётганини айтган.\nАбду Ҳуссамиддин ўз қарорини YouTube порталига қўйилган видео пайғомида эълон қилган.\nУ Президент Башар ал-Ассад ҳукуматини тарк этаётган энг юқори ҳукумат мулозимидир.\nАввалроқ Ҳомс шаҳрига сафар қилган инсонпарварлик ёрдамлари бўйича БМТ мувофиқлаштирувчиси Сурия ҳукумати кучларининг ҳужуми натижасида шаҳарнинг баъзи ҳудудлари "яксон" бўлганини айтган.\nВалери Амоснинг айтишича, шаҳарнинг бомбаланган Баба Амр минтақаси тўлиқ беркитилган жойга ўхшайди.\nЎтган ҳафта Сурия ҳукумати қақшатқич бомбалашлар ортидан Баба амр минтақаси устидан назоратни қайта қўлга киритган эди.\nФаолларга кўра, ҳукумат қўшинлари Баба Амрга киргач, қирғин ўтказган.\nРасмий Дамашқ эса кўплаб одамлар ўлими учун исёнчиларни айблаган.\n58 ёшли Абду Ҳуссамиддин ўз видеосини YouTube порталига чоршанба куни қўйган.\nТўрт минутлик видео мурожаатда Сурия ҳукуматида 33 йил давомида турли вазифаларни бажарганини айтган.\n"Мен, Абду Ҳуссамиддин, Сурия нефть ва минерал бойликлари вазири, режимни тарк этаётганим, ўз вазифамдан истеъфо бераётганим ва Баас партияси сафларидан чиқаётганимни эълон қиламан," - деб айтган Абду Ҳуссамиддин. - "Мен режимнинг адолатсизлиги ва шафқатсиз амалиётларига қарши турган халқ инқилобига қўшилаяпман."\n"Мен мамлакатга эгаликни даъво қилаётган режимга шундай демоқчиман: сен бегуноҳ инсонларни босиб ўтган танк изларидан бошқа ҳеч нима эмассан," - дея илова қилган 2009 йил августидан буён вазир муовини вазифасини бажариб келган жаноб Ҳуссамиддин.\nСурияда зўравонликлар чоршанба куни ҳам давом этган.\nМухолифатга кўра, Ҳомсда 39 нафар, Идлибда 6 нафар, Дераада 3 нафар ҳамда Дамашқ ва Алеппо ташқарисида биттадан инсон ўлдирилган.\nБМТнинг айтишича, ўтган йили бошланган зўравонликлардан буён камида 7,500 нафар инсон ҳалок бўлган.\nCурия инқирози: армия Хомсга янги ҳужумларни бошлади\nCурия армияси Хомс аҳолисини қирғин қилишда айбланмоқда\nCурия армияси Туркия чегарасига яқин шаҳарга кирди


Бу йил октябрь ойида Ўзбекистонда об-ҳаво қандай бўлади?\nЯшил сайёра 5 октябр 2021 591\nУшбу йилнинг октябрь ойи кескин совуқдан бошланди. Ҳудудимизга Россиянинг Европа ҳудудининг Марказий қисмидан келган совуқ ҳаво массаси ҳаво ҳароратини бирданига 10-12° га пасайтирди. Кечалари термометр устуни 3-6° гача пасайди, Қорақалпоғистоннинг шимолий ҳудудларида эса биринчи кузги совуқ кузатилди. Кундуз кунги ҳарорат 15-18° дан ошмади.\nБулутли ва ёғингарчиликли об-ҳавода кундуз кунлари ҳарорат 13-16° гача пасаяди, ҳаво очиқ бўлганда эса 19-22° гача кўтарилади. Кечалари ҳарорат 5-10° илиқ атрофида бўлади. Биринчи ўн кунликнинг охиригача ўртача ҳаво ҳарорати ушбу давр учун меъёрий қийматлардан 2-4° га паст бўлади.\n5 октабрда Ўзбекистоннинг шимолида, 6 ва 8-9 октабрда республиканинг марказий ҳудудларида ва Фарғона водийсида жадаллиги асосан бироз бўлган ёмғир ёғиши кутилмоқда. 6-9 октабрда тоғ олди ва тоғли ҳудудларда жадаллиги кучли бўлган ёмғир ёғади. Баланд тоғларда ёмғир қорга айланиши эҳтимолдан ҳоли эмас.\nУшбу кунларда тезлиги бироздан ўртачагача бўлган асосан шарқий йўналишдаги шамол эсади, шимолда ва чўл ҳудудларида 15-20 м/с гача кучаяди.\nСўнг, октабр ойининг охиригача ҳарорат ўзгариб туриши кутилмоқда – энг иссиқ кунларда ҳарорат 22-27° илиққача кўтарилади, энг совуқ кунларда ҳарорат 13-18° гача пасаяди. Кечалари ҳарорат 5-10° илиқдан 0-5° илиқгача ўзгариб туради. Учинчи ўн кунликда баъзи жойларда 1° совуққача бўлиши мумкин. Умуман октабр ойи ҳарорат тартиби бўйича меъёр атрофида, баъзи жойларда меъёрдан 1-1,5° га паст бўлиши кутилмоқда.\nИқлимий меъёрларга асосан, Ўзбекистоннинг жанубий вилоятлари бўйича октабр ойида 3 кундан 5 кунгача, қолган ҳудудларда 5 кундан 7 кунгача ёғингарчилик бўлади. Октабр ойида ёғингарчилик асосан ёмғир кўринишида ёғади, аммо кескин совуқ бўлишида ёмғир қисқа муддатга қорга айланиши мумкин. Охирги марта 2018 йилнинг октабр ойида Тошкентда ёмғир қорга айланиши кузатилган.\nКечалари ҳаво ҳароратининг ўртача кўп йиллик қийматлари 6-11° ни ташкил этади, камдан кам ҳолларда октабр ойида, айниқса ойнинг иккинчи ярмида биринчи кузги совуқлар кузатилади.\nОктабр ойида ҳаво ҳарорати одатда 23-28° илиқдан 10-15° илиқгача ўзгариб туради.\nАлбатта, табиат ўз тузатишларини киритади ва баъзида ҳароратнинг ҳақиқий қийматлари ёки ёғингарчилик миқдори кўп йиллик давр учун ўртача қийматлардан сезиларли даражада фарқ қилиши мумкин.\nМасалан, Тошкентда бутун бир асрдан кўпроқ метеорологик кузатувлар тарихида, айрим йилларда октябрь ойида максимал ҳаво ҳарорати қийматлари 33-36° га етган. Октабр ойи ҳароратининг мутлоқ максимуми 37,5° ни ташкил этади, бундай ҳарорат 1941 йилда кузатилган.\nОктабр ойида Тошкент учун минимал ҳарорат бўйича рекорд 11,2° совуқни ташкил этади, лекин бу анча олдин ўтган асрнинг бошларида бўлган эди. Охирги 20 йилда Тошкентда минимал ҳарорат 1-2° совуқдан пастга тушмади.\n2015 йилнинг октябрь ойида Тошкентда октабр ойининг 3,5 ёғингарчилик миқдори ёғди, бунда бир кунда бир ойлик меъёр (25 мм) кузатилган. Бу охирги 20 йил ичидаги энг ёғингарчилик кўп бўлган октябрь ойидир.\nАммо ўтган йилнинг октабр ойида Тошкентда умуман ёғингарчилик бўлмаган.\nБундай қизиқарли маълумотларни метеорологик кузатувлар йилномасини ўрганиш орқали аниқлаш мумкин.


Лизинг Тизими ва Узок муддатли тулов асосида асбоб /ускуналар ва жаррохлик матолар билан таъминлаймиз.\nGCM касалхоналар ва тиббиёт муассасаларининг сифати ва самарадорлигини оширишга каратилган махсус хизматларни таклиф этади.\nКасалхоналар ва тиббиёт муассасаларида етарли маблаг булмаганлиги туфайли юкори сифатли жаррохлик асбоблари ва жаррохлик матоларини сотиб олишни таъминлай олмайди. Хар куни бажариладиган операциялар сони, жаррохлик асбоблар туплами етишмаслиги туфайли камаяди. Бу касалхоналарнинг самарадорлигини камайтиради ва режалаштирилган операцияларни кутиш вактини узайтиради. Ушбу вазиятни бартараф этиш учун касалхоналарга ва тиббий муассасаларга куйидаги хизмат турларимизни таклиф этамиз:\nУзок муддатли тулов тулаш\nБу жаррохлик матолар, тиббий матолар ва жаррохлик асбобларни ижарага олишнинг махсус усули хисобланади. Ушбу тизим, зарур булса, стерилизация хизматини курсатадиган касалхоналарига зарурий жаррохлик матолари, касалхона матолари ва жаррохлик асбоб-ускуналарини ижарага беради. Шундай килиб касалхоналарда хизматлар сифатининг пасайишига, хизмат курсатиш занжирининг узилишига йул куймаслик ва бундай нозик масалага мукаммал ечимни таклиф килиш мумкин булади.\nGCM ечимида яхлит ёндашувдан фойдаланган холда, жараённинг сифатини ва жараённинг бенуксон ишлашини таъминлаш учун мулжалланган, Факат стерилизация ва кир ювиш хизматларини курсатадиган касалхоналаримиз лизинг тизими хизматидан фойдалана олади.\nУзок муддатли тулов тулаш билан воситалар берилади\nУшбу усул билан касалхона ва тиббиёт маркази белгиланган техник шартларга мувофик GCM-дан жаррохлик асбоблари, жихозлар ва жаррохлик матоларни сотиб олади ва тулов 12 ойга булинади. Бундай ёндашув билан касалхона бюджетини камайишига йул куйилмайди ва туловларни янада кулай шартларда ишлатган холда, асбоб-ускуналар ёрдамида иш самарадорлигини оширишга имкон беради.\nАгар керак булса, тизим ижараси, узок муддатли тулов тулаш ва имтиёзли тулов шартлари билан купрок жаррохлик асбоб-ускуналари,жихозлар ва жаррохлик матолар сотиб олиши мумкин.\n+(998)95 193 00 155 info@grandcrossmedical.com


Немис армиясига нисбатан нафратим ошди – Турдимов | Qalampir.uz\nЖамият\t16 Январь 16:18 17344\nCZN Burak билан турк ошхонасига саёҳат – QALAMPIR.UZ’дан эксклюзив интервью\nЁзувчилар Анвар Эргашев ва Юлия Медведовскаянинг “Бир юз бир” номли романи чоп этилди. Роман ўз ичида Иккинчи жаҳон урушининг суронли йилларини қамраган. Унда ўзга юртларда дафн этилган 101 самарқандлик жангчи ҳақида сўз боради. Самарқанд вилояти ҳокими Эркинжон Турдимов мазкур асар муаллифларига мактуб йўллаб, уларга миннатдорлик билдирди.\n“Теран илдизли, маънавиятли халқни енгиб бўлмайди. “Бир юз бир” романи бу ҳақиқатни кўз олдимизда яна бир карра ифода этган. Очиғи, Гитлер кўрсатмаси билан Голландиянинг Амерсфорт шаҳрида барпо этилган маҳбуслар манзилгоҳида шу ерлик врач Николас Ван Ньюванхуазен ўтказган тажриба тафсилотини ўқиб, юрагим музлаб кетди. Бир томондан энг мураккаб шароитда ҳам инсоний фазилатларини намойиш этган миллатдошларимдан ғурурлансам, иккинчи томондан уруш баҳонасида инсон устидан қабиҳ синов ўтказган немис армиясига нисбатан нафратим ошди. Негаки, бу ҳолатлар романда жуда самимий, жонли, ишонарли ва маҳорат билан ёзилган”, дейди Турдимов.\n21 Сентябрь 14:55 39247\n19 Сентябрь 15:44 23461\n19 Сентябрь 13:59 18315\n20 Сентябрь 11:07 17946


Аввало, Қуръон арабларга туширилган, деган гап мутлақо нотўғри. Қуръони Карим Аллоҳ таолонинг ер юзидаги барча бандаларига туширилган. Лекин бу саволни «Қуръон нега араб тилида туширилган?» шаклига айлантирсак, бунинг ўзи алоҳида бир савол бўлади.\nАллоҳ таоло Ўзининг охирги ва боқий Китоби – Қиёмат кунигача инсониятга икки дунё саодатини кўрсатиб борувчи Қуръони Каримни улкан вазифани ҳар доим адо этиш сифати билан тушириши лозим эди. Ана шундай боқий динга дунёдаги минглаб тилларда, минглаб китоб тушириш мақсадга мувофиқ бўлмаслиги аниқ. Шунинг учун охирги китоб бўлиши, ҳар замон ва маконга мос бўлиши, Қиёматгача ўз вазифасини адо этиб, мўъжиза шаклида қолиши ва Қиёматгача инсониятни икки дунё саодатига бошлаш қобилиятига эга бўлиши маъносидаги китоб масъулиятини кўтариши юзасидан Аллоҳ таоло араб тилини танлаган.\nБу ҳақиқатни яхши тушунишимиз керак. Араб тили шундай хусусиятларга эгаки, унда бир сўз билан жуда кўп маъноларни ифода қилиш ва шу сўзлардан тузилган жумлаларда инсонларни ожиз қолдирувчи омил бўлиши мумкинлиги маънолари ётади. Қуръони Карим жумла жиҳатидан ҳам, маъно жиҳатидан ҳам инсонларни ожиз қолдирувчи илоҳий китобдир.\nАллоҳ таоло Қуръонни тушираётган пайтида араб сўз усталарига:\n«Бунга ўхшаш ўнта тўқилган сура келтиринг-чи?» дегин» («Ҳуд» сураси, 13-оят) каби таклифларни айтган. Ва арабларнинг сўз усталари, шоир ва адиблари тўпланиб-уриниб ҳам Қуръон сураларининг энг кичигича маъно ифода қиладиган нарсани туза олмаганлар.\nШунга ўхшаш кўпгина омилларни эътиборга олиб, Аллоҳ таоло охирги китоби бўлмиш Қуръоннинг араб тилида бўлишини ирода этган. Албатта, Аллоҳ таоло беҳикмат иш қилмайди. Араб тилини ихтиёр қилиши буюк бир ҳикмат бўлганлиги вақт ўтгани сари кашф бўлиб келмоқда. Йиллар ўтган сари илмнинг ривожланиши оқибатида Қуръон оятларининг сирлари, мўъжизалари очилиб, ҳақиқатда араб тилидан бошқа бирор тил бу дунёда Қуръонга тил бўла олмаслигига ҳамма қойил қолиб келмоқда. Бу маънони ҳатто Исломдан, Қуръондан ва араб тилидан бехабар кишилар ҳам тан олмоқдалар. Франциядаги машҳур фантаст ёзувчилардан бири ўз хаёлида дунёдаги идеал бир оламни яратиш маъносида бадиий асар ёзган. Шунда ҳамма бир жамиятда аъзо бўлиб яшаши, умумий маънода бир-бирларининг ҳожатларини чиқариб юриши маъносини ифода этган. Ана шу нарсага алоҳида жой, тил ва фан танлаган. Тил борасида эса араб тилини танлаган. Одамларнинг: «Нимага араб тилини танладингиз?» деган саволларига «Мен ўйлаган мана шундай буюк бир жамиятга араб тилидан бошқа тил лойиқ бўла олмайди» деган жавобни берган.\nАраб тили шундай мўъжизали бўлганлиги сабабли ва Қуръоннинг Қиёматгача мўъжизакорлигини давом эттириш учун Аллоҳ тарафидан унга тил қилиб олинган. Аллоҳ таоло Қуръонга араб тилини танлашининг баъзи бир ҳикматлари шундан иборат. Валлоҳу аълам.


Намоз: Кимларнинг имомлиги жоиз?\nBy Шайх Саидаҳмад Нуриддин on 04/25/2021 НАМОЗ ФИҚҲ\nИккинчидан: Кимларнинг имомлиги жоиз?\n(1) Ёш боланинг имомга ўтиши\nЁш боланинг имомга ўтиши дуруст. Собит бўлишича, Амр ибн Салама Журмий олти ёки етти ёшида қавмига имом бўлиб намоз ўқиб берган. Чунки у қавми ичида энг кўп Қуръон ёдлаган инсон бўлган.\n(2) Мусофирнинг муқимга ёки муқимнинг мусофирга имом бўлиши\nМусофир ва муқимдан ҳар бири бошқасига имом бўлиши дурустдир. Имрон ибн Ҳусойн разияллоҳу анҳудан ривоят қилинади: «Расулуллоҳ саллаллоҳу алайҳи ва саллам бирон сафарга чиққан бўлсалар, албатта то қайтиб келгунларича икки ракаатдан (яъни қаср қилиб) намоз ўқиганлар. У зот фатҳ кунларида ўн саккиз кеча Маккада турдилар. Бу вақт мобайнида одамларга шомдан бошқа намозларни икки-икки ракаатдан ўқиб бердилар. Намоздан кейин: «Эй Макка аҳли, туриб яна икки ракаат ўқиб олинглар. Зеро, биз мусофир қавммиз», дер эдилар».\nУшбу ҳадис намозда муқим мусофирга иқтидо қилиши жоизлигини ифода этмоқда.\nМусо ибн Саламадан ривоят қилинади: «Биз Ибн Аббос билан бирга Маккада (мусофир) эдик. Мен: «Биз сизлар билан (яъни муқим имомга иқтидо қилиб) намоз ўқисак тўрт ракаат, ўзимизнинг (сафарда тушган) қўноғимизга қайтсак икки ракаат ўқияпмиз?» дедим. Шунда Ибн Аббос: «Бу Абул Қосим саллаллоҳу алайҳи ва салламнинг суннатларидир», деди».\nБу ҳадис мусофир муқимга иқтидо қилиши дуруст эканини ифода этмоқда.\n(3) Таяммум қилганнинг таҳорат қилганга ёки таҳорат қилганнинг таяммум қилганга имом бўлиши\nТаяммум қилганнинг таҳорат қилганга ёки таҳорат қилганнинг таяммум қилганга иқтидо қилиши дурустдир. Дарҳақиқат, «Таҳорат китоби»да Амр ибн Ос разияллоҳу анҳунинг Зотус-салосил ғазотида таяммум қилган ҳолида одамларга намоз ўқиб бергани ва Расулуллоҳ саллаллоҳу алайҳи ва саллам унинг бу ишига индамаганлари (яъни уни маъқуллаганлари) ўтган эди.\n(4) Кўзи ожиз кишининг имомга ўтиши\nКўзи ожиз кишининг имомга ўтиши дурустдир. Зеро, Расулуллоҳ саллаллоҳу алайҳи ва саллам Ибн Умму Мактумни икки бор Мадинага халифа қилиб қолдирганлари собит бўлган. Ўшанда Ибн Умму Мактум кўзи ожиз бўлатуриб одамларга имом бўлиб намоз ўқиб берган. Шунингдек, Расулуллоҳ саллаллоҳу алайҳи ва саллам даврларида кўзи ожиз бўлган Итбон ибн Молик разияллоҳу анҳу қавмига имом бўлиб намоз ўқиб берар эди.\n(5) Фарз ўқиганнинг нафл ўқиганга ёки нафл ўқиганнинг фарз ўқиганга имом бўлиши\nФарз ўқиганнинг нафл ўқиганга ёки нафл ўқиганнинг фарз ўқиганга имом бўлиши жоиздир. Чунки Муоз разияллоҳу анҳу Пайғамбар саллаллоҳу алайҳи ва саллам билан хуфтон намозини ўқир, сўнг қавмига қайтиб бориб уларга шу намозда имомга ўтар эди. Бир ривоятда: «Бу намоз Муоз учун нафл, сизларга эса хуфтоннинг фарзи ҳисобланади», деган қўшимча бор.\nУшбу ҳадис бир намознинг ўзида имом нафлни, муқтадий эса фарзни ният қилиб намоз ўқиши дуруст эканини ифода этмоқда.\nИбн Ҳажар раҳимаҳуллоҳ айтади: «Муоз биринчи намози билан фарзни, иккинчиси билан нафлни ният қилган деган эҳтимолга биноан ушбу ҳадис фарз намоз ўқиётган нафл намоз ўқиётган кишига иқтидо қилиши жоизлигига далил қилинади». Сўнг Ибн Ҳажар раҳимаҳуллоҳ шу фикрни қувватлаб, тўғрироқ эканини айтади.\nМенимча, Муоз ҳадисидагидек, нафл ўқиганнинг фарз ўқиганга имомга ўтиши дуруст бўлиши учун мазкур нафл намоз муқтадий ният қилган фарз намознинг ўзини қайта ўқишдан иборат бўлиши шарт қилинади. Аммо суннат намозларни ўқиётган кишига иқтидо қилиб фарз намозни ўқишга келсак, бу ишнинг жоизлиги унчалик қониқарли эмас, изланишга эҳтиёж бор. Нафл намоз ўқиётганнинг фарз намоз ўқиётган кишига иқтидо қилиши жоиз бўлиши учун ҳам юқоридаги шартни қўйиш тўғрироқдир.\nУмуман олганда, Ҳофиз Ибн Ҳажар айтганидек, фарз ўқиганнинг нафл ўқиганга иқтидо қилиши дурустдир. Бироздан сўнг келтириладиган Ибн Ҳазм раҳимаҳуллоҳнинг гапига ҳам қаранг.\nЭнди нафл ўқувчи кишининг фарз ўқиётган кишига иқтидо қилиб намоз ўқишига келсак, қуйидаги ҳадислар бу ишнинг жоизлигини кўрсатади:\nЯзид ибн Асвад Омирий разияллоҳу анҳудан ривоят қилинади: «Ёш болалигимда Расулуллоҳ саллаллоҳу алайҳи ва саллам билан намоз ўқидик. Расулуллоҳ саллаллоҳу алайҳи ва саллам (ва у зотга иқтидо қилган жамоат) намоз ўқиб бўлгач, қарасалар масжиднинг бир четида икки киши намозга қўшилмай ўтирган экан. Пайғамбар саллаллоҳу алайҳи ва саллам уларни чақиртирдилар. Икковлари келтирилди. Ҳар икковларининг (қўрқувдан) кўкрак мушаклари титраб турар эди. Расулуллоҳ саллаллоҳу алайҳи ва саллам: «Бизга қўшилиб намоз ўқишдан сизларни нима ман қилди?» дедилар. «Биз уйларимизда намоз ўқиган эдик», деб жавоб беришди. У зот айтдилар: «Ундай қилманглар. Агар биронтангиз уйида намоз ўқиган бўлса-ю, сўнг имомни ҳали намоз ўқимаган ҳолда топса, унга қўшилиб намоз ўқисин. Имом билан ўқигани унга нафл бўлади».\nАбу Зар разияллоҳу анҳудан ривоят қилинган ҳадисда Расулуллоҳ саллаллоҳу алайҳи ва саллам айтдилар: «Устингда намозни (макруҳ вақтига қадар) кечиктириб ўқийдиган амирлар бўлса нима қиласан? (Агар шундай вақт келса), сен ўзинг намозни (афзал) вақтида ўқи. Сўнг амирлар билан жамоат намозига дуч келиб қолсанг, (улар билан ҳам) намоз ўқи. Зеро, бу сен учун нафл бўлади».\nИбн Ҳазм раҳимаҳуллоҳ айтади: «Имом билан муқтадий нияти бир хил бўлишини вожиб қиладиган на бирон оят, на ҳадис, на ижмо ва на қиёс келган. Бинобарин, на оят, на ҳадис ва на ижмо вожиб қилмаган шариат вожиб бўлмайди».\nНафл ўқиганнинг ўзига ўхшаш нафл ўқиганга имомлик қилишига келсак, Расулуллоҳ саллаллоҳу алайҳи ва саллам тунда намоз ўқир эканлар, Ибн Аббос у зотга иқтидо қилиб намоз ўқигани бунинг жоизлигига далил бўлади.\n(6) Фарз ўқиганнинг фарз ўқиганга имом бўлиши\nФарз ўқиганнинг фарз ўқиганга имом бўлиши дурустдир. Бу борада улар ўқиётган фарзлар турлича бўлиши, масалан, бири пешин, бошқаси аср ўқиётган бўлиши, шунингдек, пешин ва аср каби ракаатлар сони тенг бўлиши ёки шом ва хуфтон каби ракаатлар сони фарқ қилиши ёхуд бири намозни ўз вақтида, бошқаси эса қазо намоз ўқиётган бўлишининг аҳамияти йўқ.\nБаъзилар имом билан муқтадий нияти бир хил бўлиши керак, дейишади. Бироқ буни қувватлайдиган бирон далил йўқ. Бинобарин, буни шарт қилиш ботилдир. Жамоат намозига ундовчи умумий далиллар ниятлардаги тафовутдан қатъи назар, фарз ўқиётган икки кишидан бири бошқасига иқтидо қилиб намоз ўқиши жоиз эканини кўрсатади. Бу ҳолат имомга эргашмаслик қабилидан саналмайди. Чунки имомга эргашмасликдан кўзда тутилган нарса хатти-ҳаракатларда унга эргашмаслик билан изоҳланган. Шунинг учун Пайғамбар саллаллоҳу алайҳи ва саллам: «Агар имом такбир айтса, такбир айтинглар…», деганлар.\nАгар муқтадий ният қилган намоз ракаатлари имомникидан кам бўлса, масалан, у шом намозини ният қилган, имом эса хуфтон намозини ўқиётган бўлса, у ҳолда учинчи ракаатдан кейин имомдан ажралиб, қолганини ўзи давом эттиради. Намоз охирига келганда хоҳласа салом бериб намоздан чиқади, хоҳласа имомни кутиб, у билан бирга салом беради.\n(7) Ёлғиз намоз ўқиётган киши ният билан имомга айланиши мумкинми?\nЖавоб: ҳа, мумкин. Агар инсон ёлғиз ўзи намоз ўқиётганида биров келиб унга иқтидо қилса, жоиздир. Ибн Аббос разияллоҳу анҳумонинг тунда намоз ўқиётган Пайғамбар саллаллоҳу алайҳи ва салламга иқтидо қилиши, шунингдек, Жобир ибн Абдуллоҳ разияллоҳу анҳунинг Пайғамбар саллаллоҳу алайҳи ва салламга иқтидо қилиши бу ишнинг жоиз эканига далилдир.\n(8) Фосиқ ва бидъатчилар орқасида намоз ўқиш\nФосиқ деганда ҳаром ишларни очиқчасига қиладиган кимсалар назарда тутилади. Тўғрироқ фикрга кўра, фосиқ ва бидъатчи кимсалар ортида, хусусан қавм ичида кўпроқ Қуръон ёдлаган кишилар бўлсалар, улар ортида намоз ўқиш жоиздир. Бунга далолат қиладиган талай далиллар мавжуд. Жумладан:\nРасулуллоҳ саллаллоҳу алайҳи ва саллам: «(Намозда) одамларга ичларидан Аллоҳнинг китобини кўпроқ ўқигани имомлик қилади», деганлар, фосиқларни истисно қилмаганлар.\nПайғамбар саллаллоҳу алайҳи ва саллам намозни макруҳ вақтларга қадар кечиктириб ўқийдиган золим амирлар тўғрисида: «(Агар шундай вақт келса), сен ўзинг намозни (афзал) вақтида ўқи. Сўнг амирлар билан жамоат намозига дуч келиб қолсанг, (улар билан ҳам) намоз ўқи. Зеро, бу сен учун нафл бўлади», деганлар.\nПайғамбар саллаллоҳу алайҳи ва саллам амирлар (ёхуд намоздаги имомлар) тўғрисида бундай деганлар: «Сизларга имом бўлиб намоз ўқийдилар. Агар тўғри ўқисалар, сизларга ҳам, ўзларига ҳам савоб бўлади. Агар (қасддан) хато ўқисалар, сизларга савоб, (хатоларининг) гуноҳи эса ўзларига бўлади».\nИбн Ҳажар раҳимаҳуллоҳ айтади: «Муҳаллаб: «Ушбу ҳадисда тақводор орқасида ҳам, агар қўрқилса фожир орқасида ҳам намоз ўқиш жоизлиги ифода этилмоқда», деди».\nҲадисда фожир кишидан қўрқилсагина унинг орқасида намоз ўқиш жоизлигини ифода этадиган далил йўқ. Балки у мутлақ тарзда фожир кимсанинг орқасида намоз ўқиш жоизлигини ифода этади.\nСаҳобалар фосиқ ва золим амирларга иқтидо қилиб намоз ўқиганлар. «Саҳиҳи Бухорий»да Убайдуллоҳ ибн Адийдан ривоят қилинишича, у қуршовда қолган Усмон разияллоҳу анҳунинг олдига кириб бундай дейди: «Сиз омма халқ имоми (халифаси)сиз. Бошингизга ўзингиз кўриб турган ишлар тушиб турибди. Одамларга фитначилар бошлиғи имом бўлиб намоз ўқимоқда. Биз эса унинг ортида намоз ўқишни гуноҳ санаб, тортиниб турибмиз». Шунда Усмон разияллоҳу анҳу унга деди: «Албатта намоз одамлар қиладиган энг яхши амалдир. Одамлар яхши амал қилсалар, сен ҳам улар билан яхши амал қил, агар ёмон амал қилсалар уларнинг ёмон амалларидан четлан».\nИбн Ҳажар раҳимаҳуллоҳ айтади: «Бу гап жамоатни тарк этишдан кўра орқасида намоз ўқиш макруҳ бўлган имомнинг ортида намоз ўқиш афзалроқ эканини ифода этади». Ибн Умар разияллоҳу анҳумо Ҳажжож ва Нажда ибн Омир Хорижийнинг орқасида намоз ўқиган.\nИбн Ҳазм раҳимаҳуллоҳ айтади: «Саҳобалар разияллоҳу анҳумдан биронтаси Мухтор (ас-Сақафий), Убайдуллоҳ ибн Зиёд ва Ҳажжожнинг орқасида намоз ўқишдан тийилганини билмаймиз. Ҳолбуки, улардан кўра фисқ-фасоди каттароқ фосиқ бўлмаган».\nЯна айтади: «Рўза, ҳаж ва жиҳод ҳам шундай. (Амирлардан) ким мазкур амаллардан бирини қилса, унга қўшилиб амал қиламиз. Ким бизни гуноҳга чақирса, унинг чақириғига итоат этмаймиз ва гуноҳ ишда унга ёрдам бермаймиз».\nШайх Ибн Усаймин раҳимаҳуллоҳ айтади: «Демак, тўғри фикрга кўра, фосиқ кишининг ортида намоз ўқиш дуруст. Бир инсон соқолини қирган, сигарет чекадиган, судхўрлик билан шуғулланадиган, зино қиладиган ёки ўғирлик қиладиган кишининг орқасида намоз ўқиса, намози дуруст бўлаверади».\nЮқорида келтирилган ҳукмлар ҳукумат тарафидан тайинланган имомларга тегишлидир. Албатта бундай фосиқ имомларни имкони борича имомликдан бўшатиш лозим бўлади. Фақат уларни бўшатиш ортидан каттароқ зарар келиб чиқиши бундан мустасно. Мусулмон юртлардаги мутасадди раҳбарлар фосиқ ва бидъатчи имомларни вазифаларидан четлатишлари мақсадга мувофиқдир.\nАбу Довуд Соиб ибн Халлод разияллоҳу анҳудан ривоят қилган қуйидаги ҳадис бундай фосиқ имомларни вазифасидан четлатиш лозимлигини кўрсатадиган далиллардан биридир. Соиб ибн Халлод разияллоҳу анҳу айтади: «(Расулуллоҳ саллаллоҳу алайҳи ва саллам олдиларига келган делегациядан) бир киши ўз одамларига имомлик қилди ва қибла томонга туфлади. Расулуллоҳ саллаллоҳу алайҳи ва саллам буни кўриб қолдилар. (Улар намоз ўқиб бўлишгач), у зот: «Бу одам сизларга имомлик қилишга ярамайди», дедилар. Кейинроқ у яна қавмига имом бўлиб намоз ўқимоқчи бўлган эди, одамлари уни имомликдан ман қилдилар ва Пайғамбар саллаллоҳу алайҳи ва салламнинг (у ҳақда айтган) гапларини айтдилар. Шунда ҳалиги одам (қавмининг гапи рост ёки ёлғонлигини аниқлаш учун) буни Расулуллоҳ саллаллоҳу алайҳи ва салламга айтди. У зот: «Ҳа, (сени имомликдан ман қилишни уларга мен буюрдим)», дедилар. Ровий айтади: «Ўйлашимча, Пайғамбар саллаллоҳу алайҳи ва саллам («Ҳа», деган сўзларидан ташқари яна): «Зеро, сен Аллоҳ ва Расулига озор бердинг», дедилар».\nИбн Таймия раҳимаҳуллоҳ айтади: «Ҳаром ишларга муккасидан кетган ва ҳаромга доимий қўл урадиган кишиларни имомликка тайинлаш жоиз эмас. Аммо шунга қарамай улар имомликка тайинланса, жума ва жамоат намозлари каби унинг иштирокисиз адо этилмайдиган намозларда эҳтиёж юзасидан уларнинг орқасида намоз ўқилаверади. Агар ундан бошқа тақводор кишининг ортида намоз ўқиш имкони бўлса, албатта афзалроқдир».\nАгар намозхон бидъатчи ва фосиқ бўлмаган бирон имомнинг орқасида намоз ўқишга имкон топса, шу имомнинг орқасида намоз ўқиши афзалдир. Шунга кўра, маҳаллада иккита масжид бўлса, бирининг имоми суннат ва тақво устида, бошқасиники эса бидъат ва фисқ устида бўлса, гарчи масжиди узоқроқ бўлса ҳам, тақводор имомнинг орқасида намози ўқиши мақсадга мувофиқдир.\nИбн Таймия раҳимаҳуллоҳ айтади: «Иқтидо қилиш дуруст бўлиши учун имомнинг эътиқодини билиш, «Эътиқодинг нима?» деб уни синаб кўриш шарт эмас. Балки инсон ҳолати номаълум бўлган имомнинг ортида намоз ўқийверади».\n Бухорий (4302), Абу Довуд (585, 587), Насоий (2/80) ривояти.\n Абу Довуд (1229), Аҳмад (4/430), Байҳақий (3/135) ривояти. Ҳадис санадида заиф ровий бўлмиш Али ибн Зайд бор. Бироқ Умар ибн Хаттоб разияллоҳу анҳу ҳам шундай қилганлари собит бўлган. Мазкур асарни Молик «Муватто»да (1/149) саҳиҳ санад билан ривоят қилган.\n Аҳмад ривояти, 1/216, 1/337. Шунга ўхшаш асарни Абу Авона ҳам ривоят қилган, 2/340.\n Ҳасан. Абу Довуд (595), Аҳмад (3/192) ривояти. Шунингдек, ушбу ҳадисни қувватлайдиган бошқа бир ҳадисни Ибн Ҳиббон (2134) Ойша разияллоҳу анҳодан ҳасан санад билан ривоят қилган. Қаранг: «Ал-ирво», 2/311.\n Бухорий (425, 865), Муслим (33), Насоий (2/80) ривояти.\n Бухорий (700), Муслим (465), Термизий (583), Насоий (2/97) ривояти.\n Шофеий (1/57), Дорақутний (1/275), Байҳақий (3/86), Абдураззоқ ривояти. Ибн Ҳажар «Фатҳ ал-Борий»да (2/195-196-бетлар) саҳиҳ деган.\n «Фатҳ ал-Борий», 2/195-бет.\n Саҳиҳ. Абу Довуд (575), Термизий (219), Насоий (2/112) ривояти.\n Муслим (648), Насоий (2/75, 2/113) ривояти. Шунингдек, ҳадис мазмунини қувватлайдиган бошқа бир ҳадис мавжуд бўлиб, уни Абу Довуд (432), Насоий (2/75), Ибн Можа (1255) Ибн Масъуд разияллоҳу анҳудан саҳиҳ санад билан ривоят қилишган.\n Ушбу ҳадис «Таҳажжуд намозига оид айрим одоблар» мавзусида тўлалигича келтирилади.\n Жобир разияллоҳу анҳунинг ҳадисини Муслим (3010), Абу Довуд (634) ривоят қилган. Ибн Аббос разияллоҳу анҳумонинг ҳадиси эса «Таҳажжуд намозига оид айрим одоблар» мавзусида тўлалигича келтирилади.\n Ҳадис тахрижи юқорида келтирилди.\n Бухорий ривояти, 694.\n «Фатҳ ал-Борий», 2/188.\n Бухорий ривояти, 695.\n «Фатҳ ал-Борий», 2/190.\n «Аш-шарҳ ал-мумтеъ», 4/308.\n Қаранг: «Мажмуъ ал-фатово», 23/342.\n Абу Довуд (481), Аҳмад (4/56), Ибн Ҳиббон (1636) ривояти. Шайх Албоний ҳасан деган.\n «Мухтасар ал-фатово ал-мисрийя», 74-бет.\n «Мажмуъ ал-фатово», 23/351-бет.\nAvvalgi maqolaМуваффақият сирлари | 13 | Илмни ўз ўрнига қўйиш\nKeyingi maqola Aммор ибн Ёсир разияллоҳу анҳу | 47 | Саҳобалар ҳаёти


22:18 / 18.01.2018 | Shohjahon | 4888\nАссалому алайкум! Мунофиқнинг амали 3 та гапирса ёлғон гапиради въада бeрса хилоф қилади ва омонатга хиёнат қилади. Мўмин мунофиқнинг амални бардавом қилиб юрса, эътиқодий жихатдан мунофиққа айланиб қолиши мумкинми? Яъни ёлғон деб кофирлардан ҳам ёмонроқ ҳисобланадиган мунофиқларга?\nВа алайкум ассалом! Ёлғоннинг зарарлари: 1. Ёлғон ўз эгасини парчалайди. 2. Ёлғон ўз эгасини дўзахга олиб боради. 3. Ёлғон узоқни яқин, яқинни узоқ қиладиган саробдир. 4. Ёлғон мурувват, жамол ва чиройни кетказади. 5. Ёлғон ақл ўғрисидир. 6. Ёлғончи хору зор бўлади. 7. Ёлғон дину дунёни бузади. 8. Ёлғон пасткашлик аломатидир. Исломда ёлғон ҳаром ва катта гуноҳ ҳисобланса ҳам, ундан каттароқ зарарни қайтариш учун уч ҳолатда истисно тариқасида ёлғон ишлатишга рухсат берилган. 1. Одамлар орасини ислоҳ қилиш. Мусулмонларнинг бир-бирлари билан урушиб юришлари жуда ҳам ёмон иш. Бу ёмон иш оқибатида инсонларнинг ва жамиятларнинг ораси бузилади. Кишиларнинг бир-бирлари билан хусуматлашишлари, урушишлари барча бало-офатларнинг бошидир. Шунинг учун бу ҳолат пайдо бўлиши билан қандай қилиб бўлса ҳам уни бартараф қилишга ўтиш зарур. Бу йўлда ҳатто ёлғон гапирилишига ҳам рухсат берилади. Одамларнинг орасини ислоҳ қилиш учун ёлғон гапирган одам фақатгина яхшилик учун ёлғон гапиради. 2. Урушда ғалаба қилиш учун. Душман билан бўлаётган қуролли қарама-қаршилик ҳаёт-мамот жанги бўлади. Бу жангда душман қўлидан келган барча ишларни, жумладан, ёлғонни ҳам ишга солади. Агар аскар енгилса, барча уммат ва миллат душман асорати остида қолади. Шунинг учун ҳам кўпчилик манфаати йўлида душманни доғда қолдириш учун ёлғон гапиришга рухсат берилган. 3. Оиланинг аҳиллигини сақлаб қолиш учун. Ҳар бир жамиятда оиланинг аҳиллиги алоҳида аҳамият касб этади. Аҳил оилада ўсган болалар салоҳиятли фуқаро бўлиб ўсадилар. Ота-онанинг жанжаллари садоси остида ўсган болалар эса салоҳиятли фуқаро бўлишлари қийин. Шунинг учун ҳам эр-хотин орасидаги ўзаро аҳиллик жуда ҳам муҳимдир. Ана ўша аҳилликни сақлаб қолиш мақсадида эр-хотинга бир-бирларига яхшилик маъносида ёлғон гап айтишларига рухсат берилган. Ушбу истисно тариқасида рухсат берилган уч ҳолатдан бошқа ҳолларда ёлғон гапириш мутлақо мумкин эмас.\nعَنْ أُمِّ كُلْثُومٍ بِنْتِ عُقْبَةَ رَضِيَ اللهُ عَنْهَا، وَكَانَتْ مِنَ الْمُهَاجِرَاتِ الْأُوَلِ اللَّاتِي بَايَعْنَ النَّبِيَّ صَلَّى اللهُ عَلَيْهِ وَسَلَّمَ، أَنَّهَا سَمِعَتْ رَسُولَ اللهِ صَلَّى اللهُ عَلَيْهِ وَسَلَّمَ وَهُوَ يَقُولُ: لَيْسَ الْكَذَّابُ الَّذِي يُصْلِحُ بَيْنَ النَّاسِ وَيَقُولُ خَيْرًا وَيَنْمِي خَيْرًا. قَالَتْ: وَلَمْ أَسْمَعْ يُرَخَّصُ فِي شَيْءٍ مِمَّا يَقُولُ النَّاسُ كَذِبٌ إِلَّا فِي ثَلَاثٍ: الْحَرْبُ، وَالْإِصْلَاحُ بَيْنَ النَّاسِ، وَحَدِيثُ الرَّجُلِ امْرَأَتَهُ وَحَدِيثُ الْمَرْأَةِ زَوْجَهَا. رَوَاهُ الْأَرْبَعَةُ. وَلَفْظُ أَبِى دَاوُدَ: مَا سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يُرَخِّصُ فِي شَيْءٍ مِنَ الْكَذِبِ إِلَّا فِي ثَلَاثٍ: كَانَ يَقُولُ: لَا أَعُدُّهُ كَاذِبًا، الرَّجُلُ يُصْلِحُ بَيْنَ النَّاسِ يَقُولُ الْقَوْلَ وَلَا يُرِيدُ بِهِ إِلَّا الْإِصْلَاحَ، وَالرَّجُلُ يَقُولُ فِي الْحَرْبِ، وَالرَّجُلُ يُحَدِّثُ امْرَأَتَهُ وَالْمَرْأَةُ تُحَدِّثُ زَوْجَهَا\nУмму Кулсум бинти Уқба розияллоҳу анҳодан ривоят қилинади. Бу аёл Набий соллаллоҳу алайҳи васалламга байъат қилган биринчи муҳожиралардан бўлган эди: «У киши Расулуллоҳ соллаллоҳу алайҳи васалламнинг «Одамлар орасини ислоҳ қилган каззоб эмас, хайрни айтади ва хайрни етказади», деганларини эшитган экан. У киши айтади: «Мен у зотнинг одамлар «ёлғон» дейдиган нарсадан бирор нарсага рухсат берганларини эшитмаганман. Илло, уч нарсада: урушда, одамлар орасини ислоҳ қилишда ва эрнинг ўз хотинига ва хотиннинг ўз эрига гапиришида рухсат берганлар». Тўртовлари ривоят қилишган. Абу Довуднинг лафзида: «Расулуллоҳ соллаллоҳу алайҳи васалламнинг ёлғондан бирор нарсага рухсат берганларини эшитмаганман. Илло уч тоифани «Ёлғончи ҳисобламайман» дер эдилар: одамлар орасини ислоҳ қилган одамни. У бир гапни айтса, унда ислоҳдан бошқани ирода қилмайди; урушда (ҳийла билан) сўзлаган кишини; (меҳр-муҳаббатни кучайтириш учун) ўз хотинига сўз айтган эрни ҳамда ўз эрига сўз айтган хотинни», дейилган. Гапни буриб гапириш, яъни киши оғир ҳолга тушиб қолганида сиртидан бошқа, ичидан бошқа маъно берадиган гапни айтиб, очиқ-ойдин ёлғон гапирмай, қутулиб кетишга рухсат бор.\nعَنْ عِمْرَانَ بْنِ حُصَيْنٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: إِنَّ فِي الْمَعَارِيضِ لَمَنْدُوحَةً عَنِ الكَذِبِ. رَوَاهُ ابْنُ عَدِيٍّ وَالبَيْهَقِيُّ\nИмрон ибн Ҳусойн розияллоҳу анҳудан ривоят қилинади: «Набий соллаллоҳу алайҳи васаллам: «Албатта, гапни буриб гапиришда ёлғондан қочиш имкони бордир», дедилар». Ибн Адий ва Байҳақий ривоят қилишган. Ислом оламида Қуръони Каримни махлуқ дейиш фитнаси чиққанида, халифа ҳаммани бу гапни айтишга мажбур қилишга ўтган. Навбат имом Шофеъийга келганда у киши: «Албатта, мана булар махлуқдирлар», деб тўрт бармоқларини кўрсатганлар. Тафтишчилар ўзларича, тўрт илоҳий китобни: Забур, Таврот, Инжил ва Қуръонни махлуқ деб айтди, деб тушунганлар. Имом Шофеъий бўлсалар тўрт бармоқни ирода қилганлар. Ўзининг золимлиги билан донг таратган Ҳажжож саҳобаларнинг бирларидан: «Мен ҳақимда нима дейсан?» деб сўраган. Шунда у киши: «Сен қоситсан», деган. Араб тилида «қосит» сўзининг икки қарама-қарши маъноси бор. Бу сўз ҳам одил, ҳам жабр қилувчи маъноларини билдиради. Мазкур саҳобий розияллоҳу анҳу Ҳажжожга: «Сен қоситсан», деганида ўша ерда турганлар унга: «Сени мадҳ этди», дейишган. Аммо Ҳажжожнинг ўзи: «Йўқ, у мени жабр қилувчи демоқда», деган. ("Руҳий тарбия" китобидан). Валлоҳу аълам!


Вазирлар Маҳкамасининг қарорига биноан, 1 ноябрдан бошлаб тиббиётнинг айрим соҳаси ходимлари маоши 40-75%га оширилди. 31.10.2016, Sputnik Ўзбекистон\n10:12 31.10.2016 (янгиланди: 10:37 31.10.2016)\n© Sputnik / Владимир Вяткин / Фотобанкка ўтишҲамшира иши\nВазирлар Маҳкамасининг қарорига биноан, 1 ноябрдан бошлаб тиббиётнинг айрим соҳаси ходимлари маоши 40-75%га оширилди.\nТОШКЕНТ, 31 окт — Sputnik. Ўзбекистонда 1 ноябрдан бошлаб тиббиёт соҳаси ходимларининг маоши алоҳида тартибда оширилади, деб хабар қилмоқда Uzbekistan Today нашри.\nУшбу қарор Вазирлар Маҳкамасининг "Тиббиёт ходимлари меҳнатига ҳақ тўлашни такомиллаштирилган тизимини тасдиқлаш тўғрисида"ги қонунга асосан қабул қилинган.\nАқлий қолоқ болаларни тарбияловчи психоневрологик интернатлар тиббиёт ходимлари маошига — 50 % қўшимча қўшилади. Ушбу турдаги интернатларда ишловчи санитар-энагалар, санитар-ҳаммомчилар, массажчилар ва ҳамширалар маоши эса 40 % га оширилади.\nЎрта тиббий малакали, вирус ва инфекциялар билан ишловчи барча турдаги лаборатория ходимлари, анестезиолог-врачлар, интенсив даволаш бўлимлари врачлари маошларига 40% қўшимча қўшилди.